
Glasnik sv. Josipa. 

Izlazi svaki mjesec u Zagrebu. 

Cijena mu je za godinu 1934.: Za Jugoslaviju din 15.—, za Istru din 20.—. 

za inozemstvo din 30.—, za Ameriku din 30.—. 

Narudžbe, pretplata 1 reklamacije šalju se na: Upravu »Glasnika sv. Josipa«. 
Zagreb, Frankopanska ulica br. 17 (Samostan ss. Milosrdnica). 

Broj čekovnog računa 34.582. 


SADRŽAJ: Dr. Aloizije Stepina'c, nadbiskup koadjutor. — »Bogu...« — 
Život sv. Josipa. — Lukrecija pokornica. — Zagrebačka po- 
božnost Ranjenome Isusu. — Dnevnik jedne majke. — Eliza¬ 
beta Leseur. — Budimo apostoli dobre štampe. — Velika 
pokornica. — Borbom do pobjede. — Naši mili pokojnici. — 
Savjeti brižnoj domaćici. — Nek je svašta. — Zahvalnice. 

— Darovi. B 


P. Franjević, prodaja đevocijonalija, Zagreb, Kamenita vrata broj 3. 

Uvijek na skladištu sličica na finom kartonu 100 kom. od 10 d—25 d; škapulara 
karmelskih, sv. Franje; razglednica raznih (svetih i priroda) 100 kom. 50 d; 
raznih krunica, od 18 d do 60 d tuc.; razni molitvenici; križići za krunice; sv. 
Antuni u kutiji; krunice u raznim kutijama. Trgovci imadu znatan popust. Na¬ 
rud žbe se obavljaju brzo i točno. ____ 

Dom Majke Božje Kamenite, Zagreb, Demetrova ulica 11, s divnim polo¬ 
žajem u starom dijelu Zagreba izdaje samostalnim gđicama i gđama od 15. lipnj'a 
db 30. ruina ov. god. stan i opskrbu. Cijena 35 do 40 dinara. Vrlo podesno za 
gđe, za kraći ili duži boravak u Zagrebu. Tel. broj 61-71. — Pismeni upiti na 
gornju adresu. _____ 

CRKVENE STVARI: Misna odijela, popravlja i nova izrađuje. — Kipove 
iz drveta tirolske izradbe u svakoj veličini. — Crkveno posude: kaleze i sve 
ostalo, staro prima na poziaćivanje, a novo nabavlja, kao i sve ostale potrepštine 
za crkvu izrađuje i nabavlja brzo i solidno Ante Pavličić, Đakovo. ___ 

Knjižice koje Vas poučavaju i vode putem spasenja, kao: Štovanje Pre¬ 
svetoj Krvi Isusovoj. Napisao biskup Dr. Josip Lang, Dm 5.—; Uvod u pobožni 
život (Filoteia) od Sv. Franje Saleskoga, Din 5.—; Života Svetaca i Svetica Bo¬ 
žjih Napisao Dr. Ivan Iveković (blizu trideset i više životopisa u jednoj knjižici 
mjesečnog sveska), Din 5.—; Zašto ljubim' svoju crkvu? Napisao Jakov S che re r , 
Din 7 50- Iskrice ljubavi svetootajstvenom Isusu, Dm 15.— ; Nasljedni Krista. Na¬ 
pisao'Toma Kempenac, Din 35.—. Dobijete u: Knjižari Sv. Antuna, Zagreb,. 
Kaptol broj 31, ______ 

»Vrelo života«, Knjižnica za duhovni život. Izdaje godišnje dvije knjige. 
Pobožne duše! I vi svi koji čeznete za duševnim mirom! Pretplatite se na knji¬ 
žnicu »Vrelo Života«. U njoj ćete naći obilje duhovne utjehe, po njoj ćete naci 
sreću i mir srdaca svojih. Za 35 dinara dobit ćete . godišn! , e ,‘| vl ^- kl }?^®’ najkasnije 
350 do 400 stranici', samo ako se odmah javite ! P retplat !l p ® s ^ et p L 

do konca augusta ove godine. Pišite odmah na adresu: Dr. Đuro Gračanm ili 
»Vrelo Života«, Sarajevo, Sokolović M. Pase br. 5. _ 


Besplatan pogreb 


možete dobiti, ako se začlanite u „Posmrtnu 
Zadrugu Sv. Josipa" uz neznatan mjesečni 
doprinos. Mislite za vremena na posljednje stvari 1 

Posmrtna Zadruga sv. Josipa — Zagreb 

Nikolićeva 5. 1. — Tclcton 84-44. 

Dr. Alojzije Stepinac, nadbiskup koadjutor. 

Baš uoči Tijelova —< 30. svibnja o. g. — proširila se gradom 
Zagrebom, vijest, da je sv. Otac Papa Pijo XI. blagoizvolio ime¬ 
novati svećenika zagrebačke nadbiskupije dra Alojzija S t e p i n c a 
naslovnim Nadbiskupom Nikosije i dao ga kao nadbiskupa koadju- 
tora preuzvišenomu gospodinu Nadbiskupu zagrebačkomu dru 
Antunu Baueru s pravom nasljedstva na zagrebačkoj nadbiskup¬ 
skoj stolici. 

Nikosi je grad na otoku Cipru. U tom gradu je nekoć posto¬ 
jala katolička nadbiskupija. Danas te nadbiskupije više nema, ali 
joj je spomen ostao baš u tome, što sada nose naslov Nadbiskupa 
Nikosijskoga oni, koji nemaju svoje nadbiskupije, nego imadu samo 
čast Nadbiskupa, zato oni i jesu samo naslovni Nadbiskupi. Danas 
je eto naslovni Nadbiskup Nikosijski naš svećenik dr. Alojzije Ste- 
pinac. Ali on je dodijeljen preuzvišenomu gospodinu dru Antunu 
Baueru kao njegov Nadbiskup koadjutor, Nadbiskup pomagač i to 
s pravom, da ga naslijedi na stolici zagrebačkih Nadbiskupa kao 
zagrebački Nadbiskup. Čim se stolica zagrebačkih Nadbiskupa bilo 
na koji način isprazni, dr. Alojzije Stepinac sada naslovni Nad¬ 
biskup Nikosijski, postaje onaj čas Nadbiskup zagrebački. Tako je 
i sadašnji naš Nadbiskup dr. Ante Bauer, koji je bio koadjutor pokoj¬ 
nomu Nadbiskupu Posiloviću, postao Nadbiskup zagrebački, čim je 
nadbiskup Posilović umro. 

Imenovanje dra Alojzija Stepinca Nadbiskupom koadjutorom 
je dakle za zagrebačku nadbiskupiju od izvanredno velike važnosti. 

-Dr Alojzije Stepinac bit će prije ili kasnije Nadbiskup zagrebački 
i hrvatski Metropolita. Zato se i jest ne samo zagrebačko svećen¬ 
stvo, već i svećenstvo svih naših biskupija u zadnje doba živo za¬ 
nimalo, tko će biti imenovan koadjutorom sadašnjemu zagrebačko¬ 
mu Nadbiskupu, a zanimala se za to i sva naša javnost, i katolici i 
inovjerci. Zagrebački naime Nadbiskup igra veoma važnu ulogu u 
svem našem javnom životu, u svim prilikama javnoga života, ra¬ 
dilo se o vjerskim i crkvenim prilikama, ili o prilikama kulturnim 
i socijalnim. 

Dr. Alojzije Stepinac sin je vrlo čestitih, katoličkih seljačkih 
roditelja. Rodio se 8. svibnja 1898. Navršio je dakle 36 godina. 
Obitelj njegova ima jedanaestero djece, što sinova, što kćeri. Ro¬ 
diteljski njegov uzgoj bio je strogo katolički, jer su Stepinci nada¬ 
leko poznati kao ugledni i duboko katolički seljaci. Stepinci. su dali 
katoličkoj Crkvi u našoj nadbiskupiji veoma dobrih, radinih i po¬ 
božnih svećenika. Ta komu nije poznat pokojni Matija Stepinac, 
koji je duge godine bio duhovnik našoj sjemenišnoj mladeži, našim 
klericima, i uzgojio stotine zagrebačkih svećenika, kojima je svima 
radi svoje svetosti i duboke učenosti ostao u najmilijoj uspomeni. 
Matija Stepinac je umro u Varaždinu kao čazmanski kanonik na 
glasu svetosti. Otac našega Alojzija bio je sinovac Matije Stepmca, 
a u Krašiću ii daleko izvan njega bio je najugledniji seljak. Josip 
Stepinac je bio dobro stojeći seljak, a ipak skroman i čedan, a po- 
božnošću svojom bio je na pobudu svim župljanima. On je svake 
nedjelje i blagdana primio svetu pričest, izdašno podupirao župnu 
crkvu a u njegovoj kući našao je tople hrane, a i čašu vina svaki 
prosjak, svatko, tko je pokucao na njegova vrata i zatražio od 
njega tjelesne okrepe ili pomoći. Ovu ljubav k sirotinji baštinio je 
od svoga oca i mladi naš Nadbiskup Alojzije. 

Kad je Alojzije svršio pučku školu, dao ga je otac u nad¬ 
biskupski orfanotrofij u Zagrebu, kojemu je ravnateljem u ono^ vri¬ 
jeme bio sadašnji urednik Glasnika sv. Josipa, dr. Josip Loncaiic. 
Kao pitomac orfanotrofija polazio je gimnaziju od 1909. do Uli. 
Kad je svršio šesti razred gimnazije, bio je primljen u nadbisKup. 
sjemenište, pak je kao klerik polazio gimnazijske nauke u nadDisK. 
liceju. I kao klerik sedmoškolac bio je u nadbisk. orfanotrotiju. No 
još nije sasvim svršio sedmoga razreda, a već je bio pozvan u 
vojnike. Ipak je imao toliko vremena, da je svrsio sedmi lazred, 
a onda je u skraćenom roku položio gimnazijski ispit zrelosti ili 
maturu, a iza toga otišao u vojništvo. 

Najprije je polazio rezervnu oficirsku školu na Rijeci, a onda 

pravim Božjim čudom ostao na životu, jer se dosta piizu njega 
rasprsnula mina, a on bio sasvim zasut zemljom. Tu je dopao u 
talijansko zarobljeništvo i boravio najprije u Mestri kod Venecije, 

onda u Ferrari i u Nocera Umbra. U prosincu 1918. bio je pušten 
iz zarobljeništva, a onda s drugovima svojim došao u Solun Kao 
■časnik služio je u raznim mjestima u Južnoj Srbiji, dok se u lipnju 
1919 nije vratio u Krašić. Sad je u prvi mah mislio dati se na 
nauku, pak se početkom školske godine 1919. upisao u Zagrebu u 
agronomski fakultet. Naumio je sasvim se posvetiti gospodarstvu, 
pomagati u gospodarstvu svome ocu, zato se i upisao u taj fakultet, 
■da uči gospodarsku znanost. Ali sveučilišni život nije prijao njego¬ 
voj duši i on domala napusti školu i vrati se u Krasio, gdje se sada 
sasvim dao na gospodarstvo. 

Alojzije Stepinac se češće javljao bivšemu svome ravnatelju 
iz vojništva, a kasnije i sa ratišta. U svim svojim listovima sjećao 
se rado đačkoga svoga života, kad je mirno mogao služiti Bogu, 
a naročito su mu listovi odisati živom vjerom \ čvrstim Pouzda¬ 
njem u Boga. Više je puta pisao o pogiblima u kojima se našao u 
ratnim strahotama, no baš u tim pogiblima on je bio najbliže Bogu 
i pun pouzdanja u pomoć Božju. , , 

Dok je boravio kod kuće i bavio se gospodarstvom na do 
svoga oca, nije se nikako mogao uživjeti u taj život. Čitao je samo 
nabožne časopise, redovito primao svete Sakramente, a kako j 
spojim životom došao do velikoga ugleda medu svojim suse jamma 
oSzfrao je mladiće i stvorio društvo mladića orlova, koje je on 
i vodio. Mlado vatrogasno društvo u Krašiću izabralo ga za svoga 
blaeain'ika jer su članovi društva imali u nj neograničeno povje- 
Se Kako je bk) uvijek radin, bio je i sada zaposlen raznim po¬ 
slovima ali nigdje, ni u kakvom poslu nije nalazio pravoga mira 
i zadSvoljk va. Od škole je bio tako daleko, te se zapravo mje m 
uS^Hiše i misliti na školu. Ta od 1916 godine on je ne samo 
izvan škole, već i dosadašnjim životom daleko od škole. 

Pokojni njegov župnik, Stjepan Huzek, koji je bio veliki pri¬ 
jatelj kuće našega Stepinca, često je pripovijedao bivšemu ravna¬ 
telju orfanotrofija o Alojziju Stepincu. Uvijek je za nj bio P.nn hvale. 
Lojzek je čestit i svet mladić. Svi suseljani, svi njegovi ^Pijani 
opažaju, da on nije za svijet, a opet m on sam, a i 
zna, kamo ga vuče srce, gdje bi našao zadovoljstva. Bas to sto je 
već prošlo gotovo osam godina, otkako je ostavio školu, nje se 
usudio ni misliti, da se opet vrati u nju. ^ . 

Sada nam je spomenuti jednu vrlo važnu stvar, stvar, oja 
je bila odsudna za život Alojzija Stepinca. 

Dok je Stepinac kao gimnazijalac boravio u nadbisk. orfano- 
trofiju pokojni kanonik Matija Stepinac mnogo se zanimao za svoga 
mfadoga rođaka. Kad se god našao 

mu je toplo preporučivao svoga Lo zeka- »Moj zna ^ bl 

često govoriti, »moj Lojzek mora biti sveceniK, jer njegova mari, 
otkad se rodio, svaki tjedan posti, da njezin Lojzek bude svećenik.« 
I doista. Mati našega Alojzija Stepinca postila je strogo svake sri- 


Dr. Alojzije Stepinac, nadbiskup koadjuitor. 

jede, petka i subote, postila je strogo, da joj taj njezin sin bude 
svećenik. Ako je i sam Božić pao na koji ovaj dan, ona je i na Bo¬ 
žić strogo postila. Ona je postila i onda, kad je Alojzije bio u voj- 
ništvu i na ratištu, ona je postila, kad se vratio kući i boravio kod 
kuće pomažući oca svoga u gospodarstvu. Ona, kako čujem, posti 
tako i danas. Postom svojim i molitvom' ona je dozivala pomoć 
Božju, da Bog učini, na što se gotovo već nije usudio njezin sin 
ni misliti. U neprekidnoj molitvi i u sveudiljnoj trapnji bila je sva 
nada dobre ove i plemenite majke. 

Godine 1924. opisivao je bivši ravnatelj Alojzija Stepinca u 
svećeničkom listu »Sacerdos Christi« (Svećenik Kristov) život i 
rad apostola grada Beča, svetoga Klementa Hofbauera. U lipanj¬ 
skom broju opisao je mladost Hofbauerovu. U tom opisu iznio je 
sve one silne poteškoće i zapreke, koje su sprečavale Hofbauera, 
da dođe do željenoga svoga cilja, da postane svećenik. To je Hof¬ 
bauer vruće želio, ali je bio siromašan, nije imao sredstava za 
školovanje. Kad pak bi nekako došao do mogućnosti, da se pri¬ 
hvati knjige, došla je opet nova zapreka, a on mora knjigu ostaviti. 
Klement Hofbauer je bio najprije pekar, pekarski naučnik, onda je 
bio pustinjak, onda je polazio školu, ali ju je doskora morao osta¬ 
viti, pa je opet bio pustinjak, a napokon se vratio k svojoj pekarjii 
i bio deset godina pekarski pomoćnik, kalfa. U tridesetoj godini 
opet je došao u školu, a time i na put, koji ga je imao dovesti, a 
napokon ga i doveo k onome cilju, za kojim je toliko čeznuo, u 
svetište Božje. 

»Ja sam navlaš« — tako dr. Lončarić završuje ovaj opis mla¬ 
dosti Hofbauerove —« ja sam navlaš nešto opširnije opisao mladost 
Hofbauerovu i pokazao, kako je veliki taj svetac i apostol car¬ 
skoga Beča došao napokon do toga, da je ipak postao svećenik. Na 
svoje smo oči gledali sve one silne zapreke, što ih je nalazio na 
tom putu. Hofbauer je ipak postao svećenik u znak: koga Bog zove 
u svećenike, on će svećenik i biti, bilo to prije ili kasnije, samo 
neka se ne ogluši njegovu pozivu.« A onda nastavlja: ' 

»Cijelo vrijeme, što sam ovo pisao, imao sam pred očima 
jednoga mladića, mladića Hrvata, mladića iz čestite seljačke kuće. 
Što ga ja znadem, a što mi kazuju i drugi, a nedavno i njegov otac, 
mladić je to dobar, čestit. On je želio da postane svećenik, a željeli 
su to i njegovi roditelji i ne znam, tko više, da li otac ili majka. 
U to je nadošao rat, mladić mora na ratište, a to je pomrsilo račune 
i njemu i roditeljima. Ali i u ratu, i u streljačkim jarcima mladić je 
taj ostao dobar, svim srcem odan Bogu. Vrativši se kući, ostao je 
u svijetu, ali u svijetu kao da ne nalazi mira, u svijetu kao da 
za nj nema sreće ni zadovoljstva. Čitajući povijest apostola grada 
Beča i opisujući glavne momente mladenačkoga njegova života, dok 
nije postao svećenik, mislio sam često na ovoga našega mladića i 
pomišljao, ne zove li Bog i njega u svetište svoje, makar ga je sud¬ 
bina života udaljila od njega. Ali kad znademo, da je i ova sudbina 



198 


Glasnik sv. Josipa 


u planu Providnosti Božje, zar je preuzetno misliti, da će i taj mla¬ 
dić na koncu konca ipak biti svećenik... 

Daj ga, čestiti čitatelju, preporuči nebeskoj Gospi barem jed¬ 
nim uzdahom.« 

Pisac je ovaj broj »Sacerdosa Christi« poslao Alojziju Ste- 
pincu i upozorio ga na taj članak. Za neko vrijeme došao je mladi 
Stepinac k piscu članka, k svome - nekoć ravnatelju, a posljedica 
ovoga posjeta je bila, da je odlučio poći u svećenike. Otišao je na 
više nauke u Rim, a godine 1930. je dr. Josip Lončarić dobroga 
svoga pitomca pred veo pred oltar kao svećenika, da Bogu prikaže 
prvu svoju, mladu misu. 

Godine 1931. pjevao je Alojzije Stepinac prvi put svetu misu 
u rodnom svom mjestu, u Krašiću, u novoj župnoj crkvi, a tom su 
zgodom iz ruku svoga sina presretni roditelji primili sv. pričest. 

v Majka, mirna i tiha, ali iskreno .pobožna žena, bila je presret¬ 
na, što je eto doživjela, za što se tako dugo i s nepokolebljivim po¬ 
uzdanjem molila, a što je osjećao starac otac, izrekao je s dubokim 
ganućem, kad je pred skupinom rođaka i prijatelja, opetovao riječi 
starca Simeona: »Sada otpusti, Gospodine, slugu svoga, jer sam 
doživio dan radosti moje i najveće sreće.« 

Alojzije Stepinac postao je svećenik. To je njemu isprosila 
pobožna njegova majka, koja se tolike godine molila, koju je tolike 
dane postila, da njezin Lojzek bude svećenik. I kad je na ljudsku 
govoreći nestalo svake nade, da će joj sin doći u svetište Božje, 
ona, majka njegova, nije gubila nade, ona se i tada molila, ona je 
i tada postila... To je katolička majka, priprosta seljakinja, ali 
seljakinja žive vjere, čvrstoga pouzdanja i žarke ljubavi Božje! 
Eto, kolika je moć molitve majke, dubokom vjerom prožete majke! 

Dobroga oca Vjekoslava Stepinca pozvao je Bog baš pred 
godinu dana u rajsko svoje veselje. 

Danas je eto Alojzije Stepinac ne samo svećenik, on je i nad¬ 
biskup koadjutor, a s vremenom on će biti zagrebački nadbiskup. 
Ne znam, je li se kada hrvatski narod toliko veselio imenovanju 
nadbiskupa, kako se veseli danas imenovanju Stepinčevu. Vesele 
se svi slojevi naroda, vesele se svi staleži, jer svaki stalež imade 
s njime bilo kakovu dodirnu točku. I mi se veselimo ovome imeno¬ 
vanju, jer smo uvjereni, da će ona Providnost, koja je Alojzija Ste¬ 
pinca posebnim načinom vodila, dok ga nije dovela u svetište Božje 
kao svećenika, da će ga voditi i kao vrhovnu glavu velike zagre¬ 
bačke nadbiskupije. U to mi vjerujemo čvrsto,^ jer je Nadbiskup 
koadjutor, Alojzije Stepinac, muž pun duha Božjega. 

Dr. Josip Lončarić. 


Ako budeš gledao na bezakonje, Gospodine, tko će opstati? 
No u Tebe je smilovanje, Bože Izraelov. (Ps. 129, 3, 4). 

„Bogu...“ 


'O kako sam bijedan i premalen, da opjevam veličinu Boga! 

No duša me moja sili, jer duša ko svaka duša teži 

k savršenstvu! 

A najveće savršenstvo svega savršenstva 

Jest Bog! — 

Kad pogledam u visine, zvjezdice gdje nebrojene trepte, 

Tada se ja divim i tada ja strepim, jer tu vidim beskrajnu i vječnu 

Istinu! 

A najveća istina nad svim istinama 

Jest Bog! — 

Kad pogledam u dubinu, gdje valovi na moru se dižu, 

Tad opet se divim i tada ja strepim, jer tu vidim beskonačnu, vječnu 

SvemogućnostJ 

-A najveća svemogućnost sviju mogućnosti 

Jest Bog! — 

Kad pogledam sitnog crva, mrava, ili silnog u pustinji lava, 

1 ad opet se divim i tada ja strepim, jer tu vidim svesilnu i vječnu 

. , Snagu, Silu! 

A najveća snaga, sila, sviju sila, snaga 

Jest Bog! — 

Kad pogledam cvijetak divne ruže, ii mirišem ljubičicu šumsku, 

I ad opet se divim i tada ja strepim, jer tu vidim neizmjerni, vječni 

. , „ čar, Ljepotu! 

A najveći car, ljepota, svih ljepota, čari 

Jest Bog! — 

Kad poslušam mili pjev slavuja, ili pjesme, što čovjek nam stvara, 
Tad opet se divim i tada ja strepim, jer tu vidim neizmjerno, vječno 

Sve Blaženstvo! 

A najveće nam Blaženstvo, svih Blaženstva svijeta 

Jest Bog! — 

Nad ocutim u svome srcu zadovoljstvo, sreću, mir i ljubav, 

Tad opet se divim i tada ja strepim, jer tu vidim neizmjernu, vječnu 

. . , T . . „ Ljubav, Sreću! 

A najveća Ljubav, Sreća, svih ljubavi, sreća 

Jest Bog! — 

Kad susretnem dobrog prijatelja, ili vidim kakvo milosrđe, 

I ad opet se divim i tada ja strepim, jer tu vidim neizmjerno, vječno 

. . , Milosrđe! 

A najveće milosrđe, sviju milosrđa 

v , . „ . Jest Bog! — 

Kad se sjetim na cas smrti naše, koji sve nas bez razlike čeka. 

Tad opet se divim i tada ja strepim, jer tu vidim neizmjernu, vječnu 

Pravednost! 

A najveća Pravednost, sviju pravednosti 

Jest Bog! —■ 


F. S. 

Život sv. Josipa. 

7. Sv. Josip i BI. Djevica traže dvanaestgodišnjega Isusa. 

Iza bura i oluja života, koje je proživjela sv. Obitelj, za vri¬ 
jeme progonstva i zatočenja, zasjalo joj je sunce nepomućena mira 
i tihe sreće. Samo jednom uzdrma taj' mir kratkotrajna, ali ipak 
duboka žalost. Bilo je to u doba, kad je Isus navršio dvanaest go¬ 
dina i razvio se u lijepog i ljubeznog dječaka. 

Nastalo je upravo proljeće. Sva priroda zaogrnula se zeleni¬ 
lom i cvijećem, a proljetno toplo sunce milo se smiješilo svakomu 
Božjemu stvoru. Na brežuljcima plamsala je noću vatra, koja je 
navješćivala svoj zemlji blizinu Pashe, velike židovske svetkovine. 
0 toj svetkovini svaki je odrastao Izraelac bio dužan doći u Jeru¬ 
zalem, da je ondje pobožno proslavi. Po selima i gradovima sku¬ 
pljali se ljudi i zajednički putovali u sveti grad. Sve ulice i ceste,, 
koje vode do Jeruzalema, bile su pune hodočasnika, a gore i doline 
odjekivale su pobožnim psalmima. 

Spasitelj je upravo navršio dvanaest godina i prema tome 
postao »sin zakona«, a to znači, bio je dužan držati zapovijedane 
poste i o trima glavnim svetkovinama hodočastiti u Jeruzalem. — 
Da pokaže čovječanstvu, kako treba vršiti zakon, pođe on zajedno 
sa sv. Josipom i ostalim hodočasnicima u Jeruzalem. I BI. Djevica 
Marija išla je s njima ne poradi zakona, nego iz pobožnosti. 

Lijepo i toplo vrijeme, suhe ceste i putevi, kraj kojih su se 
dizali milovidni zeleni brežuljci i prostrle se cvjetne^ doline, olak¬ 
šali su hodočasnicima napore dugotrajnoga puta. Oduševljenje i ve¬ 
selje putnika bilo je veliko. To je oduševljenje još više poraslo, kad 
su ugledali iza starih svetinja Siloha i Betela na brdu Skupus visoke 
tornjeve i snažne kupole svetoga grada... 

Hodočasnici su obično odsjeli kod rođaka i znanaca, ali su 
i za malenu naplatu lako mogli dobiti konačište. Sigurno je tako 
učinila i sv. Obitelj. —■ 14. Nirona uveče blagovalo se vazmeno 
janje, a 15. ujutro prinijela se žrtva u hramu, kod koje su morali 
biti svi muškarci. Uveče istoga dana sav je narod prisustvovao 
žetvi prvoga snopa ječma. Taj snop odnijeli su svećenici praćeni od 
naroda u hram, gdje su ga u zoni slijedećega] dana sažgali kao 
žrtvu. Ta žrtva prvijenca žita otvorila je žetvu, i završila bogo¬ 
služje u hramu i svetkovinu pashe. — Razdragani hodočasnici, 
okrijepljeni u vjeri i pobožnosti, ostavljali su Jeruzalem i vraćali se- 
svojim domovima. 

Tih lijepih običaja držao se i sv. Josip i BI. Djevica. 

S ostalim Galilejcima i Nazarećanima ostavili su i oni sveti' 
grad i uveče prispjeli do prvoga noćišta u Berotu. Ovdje opaze, da: 
Isusa nema. U prvi mah nijesu se mnogo uznemirivali, jer su držali, 
da je zaostao među prijateljima i znancima. No kad ga nijesu nigdje 
našli, makar su ga svuda tražili i svagdje se za nj raspitivali, vrlo> 


se uznemire. Od brige i straha svu noć nijesu ni oka stisnuti, a kad 
je svanuo dan, vrate se žalosni i prestrašeni natrag u Jeruzalem. 
Od neizvjesnosti i straha, da se Isusu što strašno ne dogodi, kidalo 
im se srce. Razlozi naravni i vrhunaravni, vjera i ljubav, prošlost 
i budućnost združili se, da im povećaju bol. Gdje je? Što mu se 
dogodilo? Da ga nije strašni mač, koji je Simeon prorekao, već 
ranio? Tko da shvati bol i gorčinu njihovih suza i uzdisaja? Na 
putu u Egipat trpjeli su, ali onda im je bilo mnogo laglje, jer Isus 
bijaše s njima. — Uza svu bol i tugu ostali su ipak mirni i predani 
u volju Božju, strpljivi i ponizni, uvjereni, da su nedostojni nje¬ 
gove blizine, pa da su ga zato izgubili. — U boli, brizi, traženju 
i raspitivanju prošao je već jedan cio dan i veliki dio drugoga 
dana, kad su sv. Josip i BI. Djevica iznemogli od žalosti i napora 
stigli do hrama. 

Isus je po osobitoj odredbi Božjoj ostavio svoje roditelje, kad 
su oni izlazili iz grada. To je bilo vrlo lako, jer su u hramu molili 
odijeljeni po spolovima, a isto su tako odijeljeni i putovali. Djeca 
su mogla po volji ostati uz oca ili majku. Lako se zato dogodilo, 
da je sv. Josip držao, da je Isus ostao uz BI. Djevicu, a ona opet 
da je sa sv. Josipom. Isus se međutim neopazice udaljio i vratio 
u Jeruzalem. Najvjerojatnije je mišljenje, da je noći proveo u mo¬ 
litvi na Maslinskoj Gori, a ujutro pošao u hram u dvoranu, gdje su 
domaći i strani zakonoznanci držali predavanja, tumačili zakon i 
odgovarali na upite slušatelja. Isus se smjestio među narod. No 
doskora su njegova mudra pitanja i odgovori kao i ugodna vanj¬ 
ština i čedno vladanje pobudili zanimanje i pažnju sviju. Mudrošću 
svojom zapanjio je dvanaestgodišnji Isus ne samo narod nego i uči¬ 
telje i zakonoznance. 

Začuđeni ustali su sa svojih počasnih sjedala i pristupili k nje¬ 
mu, a da ga laglje promatraju, povedu ga sa sobom na povišeno 
pročelje i stave u sredinu izmeđb sebe. Iz riječi sv. Pisma se vidi, 
da su oholi zakonoznanci tim činom osobito odlikovali Isusa i iska¬ 
zali mu čast, koje nitko do sada još nije doživio. Ne zna se što se tom 
zgodom tumačilo u hramu, no nekoji crkveni učitelji misle, da se 
raspravljalo o dolasku Mesije. 

Iznenada, upravo u času, kad su zakonoznanci pozorno slušali 
Isusa, koji im je mudro i bez bojazni odgovarao, stupe u dvoranu 
sv. Josip i BI. Djevica. Iznenađeni, ugledaju taj divni prizori BI. 
Djevica još pod dojmom boli, ali presretna, da je našla ljubljeno 
dijete, usklikne: »Sinko, zašto si nam to učinio? Evo, otac tvoj 
i ja žalosni smo te tražili!« A Spasitelj ih milo pogleda i reče: 
»Zašto ste me tražili? 1 Zar ne znate, da meni treba biti u onome, 
što je Oca mojega?« A te riječi izgovorio je Isus s toliko 
dostojanstva, da su roditelji puni strahopočitanja ušutjeli. Duboki 
mir i grobna tišina zavladala je dvoranom. Zakonoznanci i narod 
pratili su cio taj dogođaj bez riječi. — Isus pak siđe i prođe lagano 

gotovo nečujno kroz nijemo mnoštvo ljudi i pristupi k roditeljima. 
I oni izađu zajedno s njime iz hrama i krenu put dragoga Nazareta. 

BI. Djevica Marija upravila je na Isusa ganutljive riječi, koji¬ 
ma je dala oduška svojoj ljubavi i boli. Sv. Josip, — čovjek raz¬ 
mišljanja, tiho je promatrao taj dogođaj, šutio je i nije prozborio ni 
riječi. On je u svom srcu promatrao veličinu tajne toga neobičnoga 
dogođaja. — Isus javno i sjajno nastupa u hramu u doba života, 
koji provodi u poniznosti i skrovitosti! Zar nije' to predigra nje¬ 
gova budućega rada i naučavanja, u kome je otkrio, da je Mesija 
i 'Sin Božji, koji je svoje Božanstvo sakrio u odijelo siromaštva i 
poniznosti? 

Sveti oci lijepo ispoređuju taj dogođaj sa smrću i trodnevnim 
Isusovim boravkom u grobu. — Isus ostavlja svoje, koji ga ljube,, 
i provodi tri dana jednom u domu Oca svoga, a drugi put u tam¬ 
nom grobu. Iza toga se Isus opet vraća k svojima: prvi put u slavi 
ljudskoga priznanja i udivljenja, drugi put u slavi uskrsnuća. 

Konačno nam taj žalosni dogođaj najljepše otkriva položaj i 
odnos sv. Josipa prema Isusu Kristu. BI. Djevica i Spasitelj vla¬ 
daju se prema sv. Josipu kao prema ocu. Zato ga Marija odlikuje 
i spominje na prvom mjestu, ali odgovor Isusov pokazuje, da je sv. 
Josip samo poočim njegov, jer Isus spominje drugoga Oca, kojemu 
najprije treba da se pokorava. — No ovdje zapažamo i jednu drugu 
tajnu Božje Providnosti. Svevišnji je odredio sv. Josipa, da sudje- 
ljuje kod Otkupljenja roda ljudskoga ne samo kao poočim i othra- 
nitelj Isusov, već evo i na drugi način, naime po žalosti i trpljenju. 
U ovoj su tajni svi, Spasitelj, Marija i Josip, žrtve svoga uzviše¬ 
noga zvanja. 'Mač boli, koji je Simeon prorekao Mariji, i koji je na 
Kalvariji probo Srce Marijino, ranio je ovdje i srce sv. Josipa. 

Pored svega straha i žalosti doživjeli su tom zgodom BI. Dje¬ 
vica i sv. Josip i mnogo radosti. Spasitelj je ovdje prvi put otkrio 
pred svijetom svoju Božansku mudrost i dostojanstvo, a ta mudrost 
bila je tako velika, da su isti uobraženi, oholi i tvrdoglavi zakono- 
žnanci zaboravili za čas na svoju čast i sred hrama odlikovali 
Isusa najvećim odlikovanjem. Kolika sreća i veselje za sv. Josipa, 
da je poočim takova Djeteta, i zamjenik samoga Stvoritelja! — 
Tako se konačno ipak sretno i radosno svršio taj nemio dogođaj. 


Sestre milosrdnice sv. Vinka Paulskoga u Lovrečini Gradu p. Vrbovec 

otvaraju 1. rujna t. g. opet 10 mjesečni domaćinski, tečaj. Roditelji ili skrbnici 
koji žele posvetiti svoju kćerku ili štićenicu tome zvanju neka izvole najkasnije 
do 1. srpnja obratiti se na gore označenu upravu. U tom tečaju tijekom 1 10 mje¬ 
seci steći će si pitomiice bezuvjetno prekorisno znanje praktične i uzorne dtoma- 
ćice. Isti zavod ima također i konvikt u koji se primaju djevojčice bez razlike 
narodnosti, a žele polaziti državnu osnovnu školu. U zavodu se uopće kod sviju 
pitomica posvećuje naročita pažnja dobrom, odgoju, stoga su uvijek sve učenice 
pod nadzorom svoje prefekte. — Sve druge informacije na zahtjev dobivaju se 
od uprave zavoda. 


Lukrecija pokornica. 



Živjela je u 16. vijeku u- Sta¬ 
rome gradu na otoku Hvaru. Sa¬ 
svim je zaboravljena, a bilo bi do¬ 
bro, da se je mi Hrvati mnogo 
sjećamo. 

Godine je 1579. obašao hvar¬ 
sku biskupiju kao apostolski vizi- 
tator veronski 'biskup Augustin. 0 
toj nam je negdašnjoj vizitaciji 
hvarske biskupije sačuvat dosta 
široki izvještaj i u tome izvještaju, 
u otsjeku »o stanju crkve i bisku¬ 
pije hvarske«, piše o Starome gra¬ 
du i ovo: »Kod crkve svetoga Ni¬ 
kole od bratovštine istoga naslova 
živi pustinjačkim i djevojačkim 
životom zagrađena sa svih strana 
zidovima neka žena s Brača ime¬ 
nom Lukrecija, stara 45 godina. 
Na ovom se mjestu zatvorila prije 
20 godina. Zovu je obzidatom 
duvnom, a živi od milostinje, što 
joj se donese.« (Kod Farlatija: 
Illyricum sacrum, sveska IV. str. 
272 .). 

Dobro je, da se mi višeput 
ovoga sjetimo. Dobro je, da se u 


Zdravo, sveta Majko, koja si rodila 
Kralja, što od vijeka upravlja nebom 
i zemljom! (Ps. 44 , 2.) 


to ozbiljno zamislimo, kako su težak pokornički život živjeli mili¬ 
jom velikih katoličkih pokornika, pa i ova naša Bračanka, činili 
su to zaradi grijeha i svojih i tuđih. 


Zagrebačka pobožnost Ranjenome Isusu. 

Tamo je negdje polovicom 18. vijeka u sredini zagrebačke 
Harmice sagrađena mala kapela s jednim oltarom, na kom je bio 
kip Ranjenoga Isusa. Kapela je poslije bila proširena i napokon po¬ 
rušena, kad je koncem istoga vijeka na Harmici sagrađena bivša 
Zakladna bolnica i u nju smještena nova kapela i čudotvorni kip 
Ranjenoga Isusa. 

Prema ovoj svojoj maloj kapeli i prema spomenutome kipu 
Ranjenoga Isusa u njoj gojio je grad Zagreb u drugoj polovici 18. 
vijeka veliku pobožnost. To razabiremo iz zaključka gradskoga 
magistrata na zagrebačkim Gričkim Goricama od 12. lipnja 1758., 

koji nam je zaključak sačuvat u jednoj: bilježnici zapisničkih konce¬ 
pata gradskih magistratskih sjednica od rečene godine. Grad je. taj 
dan zaključio: »U današnji je dan časni kaptol zagrebačke crkve 
vodio procesiju k čudotvornome kipu Ranjenoga Isusa na Harmici* 
a da mjesu javno naprijed nosili česticu presvetoga Križa. Pa da 
ostavimo potomcima uspomenu na mnoge milosti, što se dobrome 
Bogu svidjelo podijeliti onima, što se tome kipu utječu, određuje se, 
da se ova izgledna pobožnost rečenoga Časnoga Kaptola unese u 
ovaj protokol.« (»Acta politica« grada Zagreba, fasc. za god. 1758.* 
u zagrebačkom državnom arkivu.). 

Da je grad Zagreb u spomenuto doba gojio veliku i srdačnu 
pobožnost Ranjenome Isusu na Harmici, to nam dokazuje dalje i 
bilješka gričkoga gradskoga kapetana Stjepana Zareckoga, koji je 
u svome ličnome dnevniku za dan 21. studenoga godine 1763. za¬ 
bilježio: »S procesijom k Ranjenome Isusu na trg Manduševec za¬ 
početa je pobožnost zaradi ljudske kuge, da se Milosrdni Bog udo¬ 
stoji ukloniti od nas ovo zlo. U buduće će uvijek biti obvezat i sta¬ 
lež crkveni i stalež svjetovnjački, da srijedom drže post kano u 
korizmi. I tako dalje.« (»Acta politica« grada Zagreba, fasc. za go¬ 
dinu 1763., u zagrebačkom državnom arkivu.). 


Dnevnik jedne majke. 

(Nastavak.) 

27. listopada. 

Jutros sam promatrala na dvorišnim vratima isusovačkoga 
kolegija svoje drago dijete. Iza toga vidjela sam ga među đacima 
kod sv. mise. Rekao mi je, da je zadovoljan, kako su ga primili uči¬ 
telji i sudrugovi. 

Pohodila sam toga dana i staroga priora svoga nekadanjega 
zavoda u de Salles. 

Navečer sam se vratila u Magon. Prolazeći kraji dvorišta isu¬ 
sovačkoga kolegija, vidjela sam iz svojih kola, kako se učenici 
igraju, i čula sam radosnu viku. Alfonz se srećom nije približio 
ogradi, da vidi moja kola, bili bismo oboje plakali. Ne valja raznje¬ 
žiti tu jadnu djecu određenu, da postanu ljudi. Sama sam pak pro¬ 
plakala veći dio puta. 

29. listopada. 

U Magonu sam našla tužne vijesti od svoje majke. Poradi rata 
s Engleskom mora moj brat ostaviti London, gdje se je bio vrlo 
lijepo snašao. Tako će i opet pasti na teret mojoj siroti majci, koja 
sama jedva životari, i koja prodaje veliki dio našega maloga posieda 
u Rieux, da isplati dugove učinjene na putovanju u Njemačku i 
Španjolsku. 


I od sestre sam dobila vijesti. Bila sam tako srećna, pak sam 
joj—da joj u njezinim neprilikama pomognem, poslala hiljadu talira, 
koje joj je bez kamata posudila gđa de Villars, moja šogorica. Ova 
vodi sama svoje kućanstvo i odriče se svega, da izvrši svoj 1 zavjet 
sv. siromaštva, premda su je tih obveza lišili i revolucija i sv. Otac 
Papa, kad je raspušten njezin samostan. Svoje veliko imanje dijeli 
svojim rođacima i siromašnim starim drugaricama iz samostana 
de Salles. Svijet se ruga njezinu osjećaju za red i gospodarstvo, no 
Bog i siromasi je blagosivlju. 

6. ožujka 1804. 

I ja sam uskrativši sebi sve poslala 20 dukata svome bratu. 

Danas je godišnjica moje udaje. Ima 14 godina, otkako sam 
se udala za čovjeka po srcu Božjem. Znala sam, da je veoma dobar, 
no nijesam znala, da je tako savršen. On nema drugih pogrešaka 
osim osjetljivosti, kad se radi o ponosu i 1 pravdi. No to je lijepa 
pogreška. Živi samo za me i za svoju djecu. Briga ima dosta, da op¬ 
skrbi svoju brojnu obitelj 1 . >Na meni je, da mu pomognem, a Pro¬ 
vidnost bila uz nas! Ovo je pouzdanje valjda moja jedina krepost. 
U svemu sam drugom nesavršena. 

16. ožujka 1804. 

Jutros su našli na groblju u Bussieres (to je naša župa, kad 
smo u Milly), posve sačuvano tijelo jedne žene, koja je tamo bila 
Bog zna koliko godina sahranjena. Ne zna se tko je. Prema iz¬ 
gledu bila je vrlo mlada. Na prstu je imala vjenčani prsten, a u ruci 
krunicu. Izgleda kao da samo spava čekajući, da se probudi za 
vječnost. Drago mi je, kad pomislim, da je to valjda bila kakva 
svetica, koju je Bog posebnom milosti sačuvao od općenitog udesa 
trulosti. 

20. ožujka. 

O kolika me žalost snašla u srijedu! Vrativši se kući našla 
sam na kaminu pismo od svoje sestre. Bilo je adresirano na moga 
muža. U svojoj sam nestrpljivosti držala, da ga mogu otvoriti, bu¬ 
dući da mi je on to uopće dopustio. Bože moj, što sam ugledala! 
Moj je jadni brat naglo umro. A majka se sirota brine, kako će mu 
udesfrti budućnost! Što će ona, kad sazna tu nesreću. O moj Bože, 
smiluj mu se, oprosti mu mladenačke grijehe i slaboće. Izlij nad 
njim puninu svoga milosrđa! Iza te strašne vijesti bila sam samo 
u crkvi, gdje sam plakala i molila za njega. Sestra mi javlja, da je 
siromašni brat umro spokojno i kršćanski. Nadam se, da je gore. 
Drugi je svijet jedino razjašnjenje ovoga ovdje. 

Sve sam ove dane sprovela u vježbama pobožnosti, jer je 
jubilej. Duša mi ne nalazi pokoja do u onom, što je približuje k Bogu. 
Sa mnom su bile moje četiri kćeri. Bilo je mnogo mladih djevojaka 
bijelo obučenih, koje su pjevale pjesme, bilo je pokornika u njihovu 
trošnom odijelu, dječaka svrstanih u red i veoma sabranih. Sve me 
to vrlo ganulo i pobudilo na pobožnost. Ufam se, da će se Bog smi- 
lovati svima nama. 

21. ožujka. 

Jutros sam čitala novo djelo od gđe de Genlis. Toi je posve 
prikladan historijski roman. Ne bih ga ipak dala mladeži u ruke. 
Sto se mene tiče, zamislila sam se, kako su ništetne zemaljske stvari 
i kako je nedostatna svaka veličina ovoga svijeta, da usreći lijepu 
dušu, koja osjeća, koliko je nad 1 svim, što prolazi. Ništa od ovoga 
ne može je zasititi. Kamogod se okrene, sve je zove k njezinu Bogu: 
samo ovdje može ona otpočinuti i završiti i svoje poslove i svoje 
borbe. Jest, Bože moj, po Tvojoj milosti svakim danom sve to više 
osjećam želju, da budem jedino Tvoja, Tebi da. žrtvujem sve, u Tebi 
da opet nađem sve. Ništa drugo, o moj Bože, nije mene dostojno. 
Ovoj se misli prepuštam bez straha, da sam pogrešila. Moja je duša 
izljev Tvoje i ne može naći mira i sreće, dok se ne sjedini sa svo¬ 
jim početkom i svojom posljednjom svrhom. Učini, Gospodine, da 
bez prestanka težim za tim i da me od toga ništa ne udalji. 

Jutros sam pogrešila proti ljubavi. Osorno sam odgovorila jed¬ 
noj siroti djevojci, koja me je zamolila za neku uslugu. Bilo mi je 
odmah žao i nastojala sam ispraviti svoju pogrešku. Jučer sam bila 
nešto ohola. Oprosti mi, moj Bože! Morala bih stotinu puta na dan 
ponoviti ovu molitvu. 

24. ožujka 1804. ' 

Upravo sam opazila, da imam nekoliko sijedih vlasi. Pbrni- 
šljam na vječnost. Vrijeme prolazi: što sam učinila od svoje mla¬ 
dosti? Otsada mora svaki od mojih dana vrijediti za dva: jedan za 
moje spasenje, a drugi za sreću onih, koji me okružuju. 

17. lipnja 1804. 

Bila sam mirna i srećna. Prije tri dana pisala mi je sestra o 
povoljnom stanju naše majke, no jučer je pisala mome mužu, da je 
s majkom vrlo zlo. 

Da se Bog smiluje mojoj izvanrednoj majci! Kakova utjeha 
po nju sada, što je u životu činila toliko dobra, premda je često 
vrlo stradala. Sigurno je, da ju je više shrvala tuga nego godine. 

Moja je baka doživjela devedeset drugu, pak sam mislila, da 
će majka isto toliko. U svome je testamentu, koji nije mogla pot¬ 
pisati, ostavila sve mojoj sestri. Nikada mi ne bi bila mirna savjest, 
kad se ne bi ispunila ta njezina volja. Hvala Bogu, moj muž misli 
isto tako. U interesu moje sestre odrekao se sviju prava na ostav¬ 
štinu moje majke. Sestra će prodati Rieux, gdje smo u djetinjstvu 
bile tako srećne. 

14. rujna 1804. 

Došla sam u Belley, da povedem Alfonza za praznike kući. 
Kad je došao na dvorište, bio je ganut kao i ja: problijedio je te 
sam se pobojala, da će se onesvijestiti. Kako li smo se zagrlili! 

Sutra igja ulogu nekoga govornika u svečanosti, koju su isu¬ 
sovci priredili za konac školske godine. Tako sam uzbuđena kao 
da ja moram nastupiti. 


5. veljače 1805. 

Danas sam bila kod oblačenja redovnica u Magonskoj bolnici. 
Bila je propovijed. Reklo im se, da su prigrlile život mrtvenja i po¬ 
kore; na glavu im je stavljena trnova kruna. Vrlo sam se divila 
njihovoj odanosti, no ujedno sam razmišljala, da nije daleko od te 
savršenosti ni majka, koja savjesno vrši svoje dužnosti. Kod udaje 
se ne misli dosta na to, da djevojka polaže zavjet siromaštva, kad 
svoj udes stavlja u ruke svoga muža i kad može raspolagati samo 
s onim, što joj on dade, polaže zavjet poslušnosti svome mužu i 
zavjet čistoće, koji joj zabranjuje, da se nastoji svidjeti ikojem 
drugom čovjeku. I u braku mora vršiti djelo ljubavi prema mužu, 
djeci i služinčadi, obvezuje se, da će ih njegovati u bolestima, po¬ 
učavati i svjetovati ih, koliko najviše može. Nemam dakle razloga, 
da zaviđam bolničarkama. Nastojat ću, da vjerno ispunjam 
svoje dužnosti, koje su pače možda teže od njihovih, jer sve na¬ 
okolo nastoji, da nas od njih odvrati. To mi je razmišljanje prijalo. 
Obnovila sam pred Bogom svoje zavjete i molila Ga, da mi udijeli 
milost, da ih vršim najvjernije. 

Lyori 26. travnja 1805. 

Došla sam sa svojom sestrom ovamo, da vidim sv. Oca Papu. 
Vidjela sam ga s vrtne terase, koja je vrlo blizu nadbiskupove kuće, 
gdje on stanuje. Jučer sam prisustvovala papinskoj sv. Misi u crkvi 
sv. Ivana. Vrlo dobro sam vidjela sve ceremonije, no namučila sam 
se, dok sam došla do prijestolja, da mu poljubim prsten. Ipak sam 
imala i tu sreću. Taj starac ima doista svetačku fizionomiju, kao i 
neki od njegovih rimskih prelata, osobito njegov ispovjednik. 

12. svibnja 1805. 

Naše prilike kreću na bolje. Moj muž je kupio veliku kuću, 
u koju ćemo se ovoga ljeta useliti. 

Svakoga mjeseca dobijem od svoga muža 600 franaka i ži¬ 
vežne namirnice s naših dvaju posjeda. Time izdržavam kućanstvo 
i plaćam Alfonzu za institut. Uvijek se divim Providnosti, koja se 
tako brine za nas. No isto sam/ tako uvijek spremna, da vratim' 
Bogu sve što mi je dao kada i kako On to hoće. 

Unatoč mnogim kušnjama koje mi Gospodin šalje, srećnija sam 
i mirnija, nego to zaslužujem. Sve je moje pouzdanje u Djelitelju 
Najvišemu. A najveće je moje blago ovo slatko predanje volji 
Božjoj. 

20. kolovoza 1805. 

Jučer sam se smjestila u ovoj lijepoj sobi. To je po svoj pri¬ 
lici posljednja moja selidba na ovoj zemlji. (Doista je umrla u toj 
sobi.) Jučer je stigao Alfonz. Imat ću dosta muke s tim djetetom, 
nije lako njime upravljati. Međutim srećna sam i ponosna, kad sam 
okružena s ovo šestero lijepe djece. Molim Boga, da mi dade svi¬ 
jetla i potrebne snage, da ispunim svoju materinsku zadaću. 

(Nastavak slijedi.) 

Elizabeta Leseur. 

(Nastavak.) 

Koliko puta samo jedna riječ i jedna kretnja koju nitko ne 
zapaža, ne otkrije tajnu bol? Kad bi ljudi mogli to zapaziti, kako 
zapažaju mnogo toga, što nema vrijednosti, naišli bi na mnoga ot¬ 
krića i prištedili bi mnogo onakih nezgodnih riječi, koje su me često 
pogodile, a da krivac nije pomišljao, da čini zlo, kad pritište na 
ranu. Stoga uvijek, kad opazim kod nekoga znak prikrivene patnje, 
pristupim bliže biću i osjećam, da je nastala neka veza između njega 
i mene. Često mi je bilo teško, što ni oni, prema kojima sam se 
osjećala tako blizu radi svoje velike ljubavi, nijesu shvaćali što ja 
nosim u duši...« 

Nije teško uvidjeti, koliko je dobra učinila Elizabeta na taj 
način. U »Pensees de chaque jour« (Misli za svaki dan) kaže, da 
treba potražiti stidljive patnike, naći ih i udijeliti im milostinju našeg 
srca, vremena i nježnog poštovanja. Bila je čvrsto uvjerena da je 
svaki pojedinac dužan pružiti pomoć nesretnome, bio on siromašan 
ili bogat, a onaj, koji zauzima viši društveni položaj, treba da tu 
dužnost shvati kao najglavniju. 

Ističe to u »Les Conseies« (Savjeti«), što je sastavila za prija¬ 
teljicu, koja nije ništa vjerovala. Evo što joj 'kaže: »Prema onima 
koje nazivamo nježnim imenom »bližnji« Vi, jer vam je život sklon, 
imadete dužnosti i odgovornosti. Odgovorni ste za njihovu imovinu, 
izobrazbu i moral. Vi ste naobraženi, Vaše srce i duh mogu da 
obuhvate toliko toga, Vi u naše doba razdora imadete prednost, 
da mrzite samo na mržnju, dakle možete da načinite mnogo dobra, 
ako znadete dobro gledati. Imade jedan pogled srca, više ili manje 
jak, koji nam otkriva patnje i potrebe, kraj, kojih će toliki proći i 
nikad ih neće opaziti. Životno iskustvo me je uvjerilo, da ne pro- 
živimo nijedan dan, a da nijesmo naišli na kakovu duševnu ili tje¬ 
lesnu nevolju, žalost ili siromaštvo, a sigurno ih još mnogo zane¬ 
marimo.« 

Ona je neprestano gledala pogledom srca. To je bila jedna 
velika potreba, koja ju je silila, da zaviri u duše. Jedno pismo na¬ 
šemu prijatelju Duvent-u od 10. rujna 1901. to lijepo kaže: »...Ne 
čudim se onomu, što mi kažete o rezultatu Vašeg razmišljanja. I ja 
sam ovih zadnjih mjeseci mnogo vidjela i razmišljala, te sam došla 
do zaključaka sličnih Vašima. Razilazimo se u jednoj točki, a to 
ću Vam odmah reći. 

Imade mnogo zla i ružna na svijetu. Beskrajna zabluda socija¬ 
lista i drugih reformatora umišlja si, da će se čovječanstvo prepo¬ 
roditi i ući u novu eru beskonačne sreće, silom ili po njihovim 
teorijama. Te lijepe iluzije traju neko vrijeme, zatim dolazi čas razo¬ 
čaranja i klonulosti, čovjek postaje pesimist i odriče se svake težnje. 
Sve je to zato, jer je početak bio loš. To vrijedi samo za one, koji 

su iskreni, jer drugi su kako i sami velite, izrabljivači. Pa i među 
■onima koji su iskreni ima mnogo oholosti i želja da budu vođe na¬ 
roda, potječe iz nje. 

Ja polazim, moj; dragi prijatelju, s jednog drugog stanovišta. 
Uvjerena sam, da zlo i patnje neće opustošiti posvema našu zemlju, 
.ali znam i to da je dužnost svakoga od nas, da umanjujemo to zlo, 
koliko možemo, u našoj okolini, ponizno, jednostavno, žrtvom, lju¬ 
bavlju, darom čitavoga našeg bića u onom, što je naša dužnost. Da 
ispunimo tu zadaću, moramo u prvom redu postati i mi sami bolji; 
poslije ćemo davati ono, što je već ui nama, možda i bez našega 
;znanja, a Gospodin će sve ostalo sam učiniti. Naša nastojanja, žrtve 
i najneznatnija djela nisu izgubljena, o tome sam duboko uvjerena, 
sve to imade dalek i jak odjek. Zašto da onda klonemo? Mi smo 
.siromašni nadničari, sijemo, a Bog će učiniti da nikne sjeme. 

Sada me razumijete, kad sam Vam izjavila svoj »credo«, da 
ne mogu očajati radi čovječanstva. Svako ljudsko biće ima dušu 
a rijetki je slučaj, da u toj duši ne ostane bar jedna iskrica dobrote. 
Kako je nešto lijepo i uzvišeno ako nađemo tu iskricu i razbuktimo 
u njoj ljepotu i ljubav. 

Dragi prijatelju, kad prolazite neplodnim krajem, u kojem je 
sve oporo i suho, gdje nema ništa, što bi razveselilo oko običnog 
prolaznika, vaše umjetničko oko i tamo nade syijetlih mjesta i sklad¬ 
nih boja. Nastojmo, da to primijenimo na ovaj katkada monotoni i 
ružan kraj života. Budimo umjetnici u čovječanstvu. Vjerujte mi da 
i u njem ima mjestanca obasjanih suncem ...« 

Elizabeta je u svakome biću tražila dušu ispravnim i zdravim 
optimizmom i zato je toliko ljubila duše. Kad bi nezgoda zadesila 
jednu od njih, kao smrt, bolest, ona je zadrhtala s tom dušom i 
nastojala je, da joj pruži svu olakšicu što je mogla sjedinivši se 
posvema s njezinom boli. Dat ću jedan primjer, jedini, kojega se 
sjećam, jer kad bih htio druge sakupiti, sačinjavali bi čitav svezak. 
Roditelji jedne prijateljice, koju je osobito voljela i cijenila, izgu¬ 
bili su naglo u nekoj financijskoj nesreći sav svoj veliki imutak. 
Vijest o toj nepredviđenoj nesreći ožalostila je Elizabetu i ona je 
htjela da dokaže svojoj prijateljici duboku ljubav u času, kad bi se 
toliki od nje udaljili. 'Učinila je to ovim riječima: 

2. veljače 1912. 

Moja predraga prijateljice! 

Možete li si zamisliti kakav bolni udarac sam osjetila jučer, 
kad sam saznala za Vašu nesreću. Neću govoriti o Vama. Moje srce 
poletilo je do Vašeg i trpi za nj, a znadem, da će nezgoda Vaših 
biti kušnja za Vas, razumijem, jer mi trpimo ili od onih koje ljubimo 
ili za njih. Nemoguće mi je, da Vam izrazim svoju iskrenu sućut, ali 
mi se čini, da ćete je Vi pogoditi i da će Gospodin dati Vašoj duši 
malo od svega onoga, što moja duša sadržaje za Vas. Moje molitve 
su već kazale Gospodinu sve, što Vam želim: odanost u Volju 
Božju, vedru jakost i vrhunaravno svijetlo. I dalje ću moliti za Vas 

i za Vama drage ožalošćene osobe, jer njihov križ oteščava Vaš. 
Kako Vas žalim! Ovaj. čas osjećam toliku silu svoje ljubavi prema 
Vama. Zar ne, da i vi hoćete da dijelim Vašu nesreću, kao prava 
sestra Vaše duše, kao prijateljica koja je trpjela i kojoj je Gospodin 
u svojoj dobroti pokazao divnu i tajinstvenu cijenu boli. 

Koliko ćete milosti dobiti u ovim teškim časovima i koliko 
dobra ćete učiniti vašim primjerom i molitvama! Pridružujem se 
Vama i ja prikazujem Vaše tuge na sve Vaše nakane. 

Gledat ću) da Vas potražim. Ako je to nemoguće, hoćete li 
mi kazati, mogu li Vas vidjeti jedan dan, sutra, ili u utorak ili u 
srijedu? Toplo ću Vas zagrliti. Dotle, moja predraga prijateljice, 
šaljem Vam svoje najljepše misli i ponavljam Vam svoju ljubav 
istinitu i duboku. 

Vaša prijateljica 
E. Leseur.« 

^ '. ako y a i’ e j^ a toplina i nježnost njezina apostolata u dijeljenju 
boli. Nije čudo, što su dolazile k njoj osobe svakoga položaja, one, 
koje su vjerovale, kao i one, koje su se udaljile od vjere. Elizabeta 
je izlijevala ljubav na druge, jer joj. je srce bilo puno, a čvrstoća 
njezine vjere bila je jaki oslon nestalnim dušama, koje su kod nje 
tražile utjehu. 

VIII. 

Kako smo vidjeli, Elizabeta je trpjela mnogo, tjelesno i du¬ 
ševno. Okusila je smrt, bolest, kušnje, duševnu osamljenost i u 
tome nam daje veliku nauku otkrivajući važnu zadaću, koju je bol 
imala u njenom životu. Uči nas, kako je žena našeg vremena živući 
našim životom, znala) nastupiti prema boli i primiti je potpunim 
predanjem u Božju Volju. Da, iz nje je crpla glavni uvjet vrhuna¬ 
ravnog života i najmoćnije sredstvo za svoj apostolat. 

Bol! — To je riječ i predmet, koji zabunjuje svijet, ovaj naš 
sadašnji svijet, koji misli samo nai uživanje i veselje. On nastoji 
svim silama, da izbjegne svaku nepriliku, svaku teškoću i kušnju 
i ne pomišlja, da je to ludo izbjegavanje, jedno sredstvo da se su¬ 
kobimo sa strašnom zbiljom iznenada, kad smo držali, da smo joj 
se uklonih. U tome času mi smo bez oružja, nespremni, da ubla¬ 
žimo neočekivani udarac. Ovakovo pogansko društvo, kao naše, 
ne može shvatiti bol. Ono se buni, ikad se ona približava, ustaje 
proti Gospodinu, jer gleda u problemu nesreće jedan dokaz proti 
svome postojanju. Ništa mu ne može pomoći, da podnese bol i da 
ukloni očaj. Ipak je bol zakon koji vlada na zemlji, ona je neizbje- 
živa i svako biće će prije ili kasnije osjetiti njezin zagrljaj. 

Elizabeta je uvidjela, da jedino katolička vjera može da smiri 
i utješi nesretnoga putnika, jer nas 1 ona uči, da se ništa ne zbiva 
slučajno, da nad svime bdije Božja Providnost, i da nas kušnja 
snalazi samo po Božjem dopuštenju. Gospodin Bog je beskrajna 
jubav i mudrost, a kušnja je dokaz te mudrosti i ljubavi prema 

nama. Mi to ne razumijemo, jer bol potresa našu osjetljivost, ali 
razum prosvijetljen vjerom kazuje nam, da je usprkos svomu vanj¬ 
skom obliku kušnja za nas dobra, jer joj je predmet ono, što jedino 
mora da za nas vrijedi, a to je naše vječno spasenje. Bol je poslje¬ 
dica istočnoga grijeha, kazna za oholost Adamovu, a Bog je pre¬ 
tvara u jedno sredstvo svoga milosrđa, da po njem zadovoljimo 
za naše grijehe ovdje na zemlij, da se očistimo od njih i da se 
približimo nebu. Primjer nam je Naš Gospodin, božanski uzor pat¬ 
nje, pa ćemo primati bol na vrhunaravni način, podnositi je u 
ljubavi i prikazati je Gospodinu, kako Elizabeta spominje u jednom 
pismu majci, napisanom nekoliko mjeseci iza smrti Julijine. 

»... Ta agonija duha poznata svima, koji istinski ljube, treba 
da je jedan oblik ljudske patnje, jer ju je Naš Gospodin u Getse- 
manskom vrtu kušao. Ako je ta bol posve ljudska, treba da učinimo 
ono, što je radio naš Uzor, da uzmemo kalež i da ga prinesemo 
za druge te molimo od Gospodina Njegovu milost i utjehu, koja će 
rastjerati tmine i učinit nas čvršćima ...« 

Na taj način pruža nam katolička vjera nauku boli, koja nas 
bodri i drži u životu. Sva ostala razlaganja, kojima se izmučila 
ljudska filozofija, jesu isprazna i nemaju nikakova života, jer ona 
u oholosti neće da znadu za uvredu, što ju je čovjek nanio Go¬ 
spodinu, i potrebu, da se čovjek prilagodi patnji, da se može pri¬ 
bližiti Bogu. Elizabeta hoće da to objasni jednoj osobi, s kojom 
dopisuje u »Lettres a des Incroyants«, to je 62. pismo, koje se 
može uzeti kao apologija kršćanskog odricanja. 

I u drugim svojim djelima često spominje snagu boli, koja se 
prima odano u Volju Božju. U mjesecu kolovozu 1909. pisala je 
našem prijatelju Duvent-u. On je pošao u Italiju, a na putu se za¬ 
ustavio u Marseille-u. Pohodio je tamo crkvu Notre-Dame de la 
Garde i zapalio je svijeću na nakanu Elizabetinu. Evo što mu ona 
kaže na to: 

»...Vaš čin u Marseille-u vrlo me je ganuo, on je bio toliko 
prijateljski i zamišljen u vjernoj duši, koju Vi katkada ne shvaćate, 
čini mi se, da je Vaša svijeća nosila gore čistu i savršenu molitvu; 
ako je nakana, što ste je povjerili za mene tom malom plamenu, 
uslišana, pa se nadam, da će ta molitva na Vas sići! u tihom bla¬ 
goslovu. Kažem Vam, hvala i ponavljam za Vas i one, koji su Vam 
dragi. Nijedan dan ne zaboravlja u molitvama Vaša stara prija¬ 
teljica Bebeth i da Vas, koliko joj dopušta njezina slabost, sve 
nosi sa sobom gore, bliže Gospodinu. Tako je lijep osjećaj kad kod 
pomisli da ne možemo po ljudsku sudeći ništa učiniti za one, koje 
volimo, možemo mnogo našom molitvom, patnjom. Ne podnosim 
je^ uvijek onako, kako Vaša ljubav to razmišlja, ali ona je ipak 
učinila kod nekih osoba ono, što sama moja ljubav ne bi nikada 
mogla izvesti. I toga radi, moj dragi prijatelju, ni za čim ne žalim, 
i ako bi ustrebalo dodavati patnja, ja bih se veselo žrtvovala, i 
bila bih sretna, da »šijem u suzama«, samo da drugi »žanju u 
radosti.« 

Budimo apostoli dobre štampe. 

Velika je moć riječi i govora. Ljubezna riječ rađa veseljem i 
smiješkom na licu zabrinuta čovjeka, a osorna i nemila ojadi srce.. 
Dobra riječ je melem na bolno ljudsko srce, osorna pogibeljni otrov. 
Dobra riječ stvara prijateljstvo među ljudima, osorna, gruba ne¬ 
prijateljstva. Tako je svuda u obitelji, mjestu, općini i državi. 

Što je u prirodi sunce, kiša, studen i vjetar, to je čovjeku 
izgovorena riječ. A otkuda riječi ta moć? Otuda, što je u riječi 
naša duša, naš duh. 

Koliku moć ima na.čovjeka izgovorena riječ, toliku, pače često 
i mnogo veću ima i napisana ili naštampana. Izgovorena riječ može 
se i prečuti, brzo izgovorena brzo se i zaboravi. Riječ napisanu 
možeš ponovno čitati i radi svoje trajnosti i većega opsega svojih 
slušatelja, od većih je bilo dobrih bilo zlih posljedica. Otuda se vidi 
zašto se toliko naglasuje važnost štampe. Štampa je onaj: skroviti 
put, koji vodi k ljudima, koji duševnost jednoga čovjeka približava 
drugome čovjeku, kad uzmemo čitati koju knjigu, novine ili časopis,. 
odmah se uz nas postavi drugi čovjek istina nevidljiv, te nam počne • 
govoriti iz knjige ili lista o stvarima i događajima, koji nas oduše¬ 
vljavaju, ili nam šapće na uho, da nas za što privabi, da nas pre¬ 
straši ili uzdrma našu volju. Slika nam ljupkosti života, zavodljivost: 
svijeta ili nam daje u ruke moralno oružje, kojim ćemo se boriti 
protiv nasrtaja na dobra duše naše. Tako dolaze k nama u našu 
skromnu sobicu po štampi često ljudi, kojima da dođu k nama u 
sobu osobno, ne bismo dopustili da prestupe preko praga. 

Ima na svijetu jedan veoma silni i moćni tiran. Ime mu je 
zla štampa. Taj je tiran razvrgnuo već milijune obitelji, srušio toliko 
država, a pogubio više neumrlih duša, nego ikoji drugi zavođači 
i neprijatelji vjere. Taj je tiran iščupao iz srdaca ljudi više vjere, 
nego li krvavi progoni cara Nerona i Dioklecijana, nego li okrut- 
ništvo meksikanskih vlastodržaca. Taj je tiran to pogibeljniji, što 
je tako privlačiv, te ga mnogi već i ne drže za neprijatelja. Kad 
bi danas živjeli stari sveti pustinjaci, ostavili bi svoje pustinje i 
pohitili na ulice i ceste po gradovima i selima vičući: »Zatrite,. 
uništite toga tirana, koji tako divlja po Evropi.« 

Već je vrijeme, da istrijebimo iz naše kuće, iz našega mjesta, 
iz naše domovine sve knjige, časopise i novine, koje napadaju 
vjerske istine/crkveno bogoslužje, crkvene propise, i crkvenu vlast, , 
naše biskupe i svećenike naše. Izginuti mora od nas ona zločinska. 
štampa, koja pod vidom tobožnje kulture i slobode potkapa ono, 
što nam je najsvetije i najdraže — našu svetu vjeru. 

Slaba je to majka, koja ne odvraća svoje djece od onoga, što*- 
im najviše škodi. Svaka država zabranjuje knjige i listove, koji 
potkapaju red i mir u državi. Crkva je Božja ustanova na zemlji.. 
Ona ne bi ispunila svoju dužnost, kad ne bi ustala proti zloj štampi. 

Marta, Marta, brineš se i trsiš za veoma mnogo; a samo je jedno potrebno! 


koja ruši^ njezin nauk i muti mir i red u dušama Božjih državljana. 
Zato slušajmo Crkvu, koja nam upravo u toj stvari dovikuje, da 
treba više slušati Boga nego ljude, zato 1 budimo apostoli dobre 
j štampe. Omladino! U tvojim žilama teče zdrava vruća krv, ti ćutiš 

’ u sebi poslanstvo Božje. Ne prekrsti ruku, već stupi u prve redove 

za akciju katoličke štampe. Svijetlo ne može imati veze s tamom, 
pravda ne može biti sestra krivice, pravovjerni katolik ne može se 
združiti s bezvjercem. Treba nam dobrih knjiga, časopisa i novina, 
jer se po njima širi kraljevstvo Božje na zemlji. Iz dobrih novina, 
knjiga i časopisa saznajemo istinu, u njima učimo, kako nam treba 
živjeti da ugodimo Bogu. Tko naručuje zlu štampu, svojim novcem 
potpomaže boj proti svetoj Crkvi i svetoj vjeri.' 

Sveti Otac Papa Pijo XI. poklonio je jednom francuskomu 
uredniku katoličkoga časopisa, kad je taj bio kod njega, zlatno pero 
i rekao mu: »Vaše je pero za me veća pomoć, negoli stotinu tisuća 
ljudi.«^Te riječi Svetoga Oca jasno svjedoče, kako je važna kato¬ 
lička štampa. Katoličke kuće neka drže katoličke časopise i novine, 
neka naručuju katoličke knjige. Hvala Bogu, i mi katolici Hrvati 
imamo ih priličan broj, a bit će ih i više, ako ih budu katolici više 
kupovali i širili. Među njima je i ovaj Glasnik sv. Josipa, koji te, 
dragi čitatelju, lijepo moli, da mu pribaviš što više pretplatnika i 
što više čitatelja. Ako ti Glasniku sv. Josipa otvoriš vrata u mnogo 
kuća, otvorit će i tebi sv. Josip iza smrti rajska vrata i dovest će 
te u lijepo i sveto društvo Isusa i Marije. 

Nastojmo da nabavimo novih pretplatnika za katoličke časo¬ 
pise, a također i članove za društvo sv. Jeronima. Ne mirujmo, 
dok ne postignemo uspjeha. Po nedjeljama i svetkovinama obidimo 
svoje prijatelje, rođake i znance, pa ako vidimo, da drže i čitaju 

zlo štivo, ne tnirujino, dok ih ne nagovorimo, da ga otkažu. Ponu- 
dimo im katoličko . štivo, katoličke novine, katoličke knjige. Samo 
ustrajno, odlučno i apostolski čupajmo kukolj zle štampe, koji je 
nažalost već dosta posijan po hrvatskoj njivi. Naše geslo u ovome 
životu neka bude: »Budimo apostoli dobre štampe«. 


Velika pokornica. 

Roman, napisala Ana Krane. 

(Nastavak.) 

Fabij se prezirno smiješio, dok je spremao pločicu. »Umiri se, 
ja nijesam Prokul«, odgovori hladno i nastavi: 

. »Sad je skrajnje vrijeme da otputuješ, ako želiš o podne biti 
u liberijadi. Budi jak! Treba da radiš te spasiš glavu, jer o njoj se 
radi, to ti znaš tako dobro, kao i ja.« 

Fabij se spremi za odlazak, a Prokul se podiže i pođe za njim. 

U prvi čas zatetura od duševne uzrujanosti i od muke, ali 
se junački svlada. FTtio je da pokaže svome mučitelju, da zna mu¬ 
ževno podnijeti nesreću. Uzdignute glave koracao je svojom kućom, 
a nije znao, kako će je još dugo zvati svojim vlasništvom. Nije ni 
glave okrenuo prema onoj strani, gdje su bile Magdalenine odaje. 

Kad je Marduk oprezno se šuljajući približio gospodi, reče mu 
Prokul hladno: »Ja moram da za neko vrijeme otputujem... u 
važnom poslu, po svoj prilici sve do Rima. Imenujem te zasada 
upraviteljem svojih imanja, kojima pripada i ova vila. Brini se za 
sve, ja ću od tebe tražiti račun, kad se vratim. Što se tiče gospo¬ 
darice, ona je od danas pod zaštitom veoma plemenitog Fabija, koji 
će se za nju brinuti. Ravnaj se po njegovim odredbama.« • 

»Na službu, gospodaru, ja ću nastojati, da budem vrijedan is¬ 
kazanog mi povjerenja.« Lukavi je Sirac brzo progledao čitav po¬ 
ložaj i mnogo se dublje poklonio pred Fabijem, nego pred svojim 
gospodarom. »Spreman sam na službu zaštitnika naše gospodarice.« 

Fabij mu utisnu zlatni novac u ruku. »Dođi k meni kasnije. 
Stanujem u kući Efraima, trgovca s vinom«, reče, a Marduk se još 
dublje nakloni. 

Prokul nije u to vrijeme ni okom trenuo, kao da ga se sve to 
ne tiče. Dapače se sumorno i hladno osmjehnu, kad je opazio, kako 
svaki čas iza kojega stupa ili zastora izviri po koja glava njegovih 
robova. Ta je fukara još jučer pred njim puzala, a danas je spremna, 
da ga kamenuje! 

Velika gorčina ispuni mu srce, a kad je stupio na prag svoje 
kuće, koji je sinoć tako sigurno i veselo prekoračio, svega ga obu¬ 
zme svijest o njegovu poniženju, te mu ponestane daha. Zastane 
upravo na mjestu, gdje je na pločniku od šarenoga mozaika bio sa¬ 
stavljen pozdrav »Zdravo«. Svoje suhe i podbuhle oči upravi Fabiju 
i reče mu osorno: 

»Dočekat ćeš odmazdu!« 

»Čini ti se«, zapita hladnokrvno protivnik. 

»Ne čini mi se, nego znam! Nećeš dočekat^ radosti od svoje 
pobjede, koju si izvojštio lukavošću i nasiljem. Čuvaj se, Fabije! 
Stići će te kazna, kad se budeš najmanje nadao!« 

Fabij samo slegne ramenima i nasmije se s visoka. Nije mu 
se činilo vjerojatnim, da neće uspjeti u svome pothvatu. 

Prokul pođe bez ijedne daljnje riječi svojim putem ususret 
svome udesu. 

III. 

U sve to vrijeme spavala je Magdalena u svojoj teškim sago¬ 
vima brižno zastrtoj odaji izmučena grčevitim plačem kojemu se 
nije mogla othrvati radi teške duševne i tjelesne napetosti. Mučili 
su je čudni sni. Sanjala je, da je bila pozvana na kraljevsku svadbu« 
Uresila se i odjenula kako je najbolje znala i pohitala na gozbu. No 
čim je stupila u dvoranu, opazila je, da se njezino odijelo pretvorilo 
u krpe i prnje, a ona da je gubava. Svi se gosti sa zgražanjem 
odvrate od nje., Sluge je istjeraju među pse i prosjake, kamo je 
i spadala, jer je bila nečista i jer nije imala ruha svadbenoga. Sje¬ 
dila je plačući ponižena u prahu i čeznula za mrvicama, što su sa 
gozbe bacane psima, jer ju je mučio neiskazan glad. Psi su je ugri¬ 
zali i nijesu je pustili, da bilo što dohvati. Prosjaci su joj se rugali 
i sa posmijehom su pokazivali na njezine čirove i rane. 

Nato u dvorani zaori glazba, znak, da je kralj došao na gozbu. 
Poklici radosti pozdrave kraljevskoga zaručnika. No on se ogledao 
naokolo po dvorani i-rekao: »Netko nije na gozbi.« Tad pogleda 
prema njoj, a ona ga prepozna i bude joj posve jasno, tko je taj 
kralj. On joj reče: »Dođi na svadbu!« Ona pogleda po sebi i za¬ 
plače: »Gospodine, ja sam nečista i nemam ruha svadbenoga.« 

»Dođi ipak, dat ću ti ruho svadbeno i postat ćeš čista«, reče 
kralj. U taj čas zasine svijetlo, ona se probudi i smeteno pogleda 
oko sebe. 

U odaji bijaše mirno i tamno ... Odakle ono svijetlo? ... 

Ona sjedne, ukloni rukom kosu sa znojna čela i pozva Samari- 
tanu, koja je već dugo stajala iza zastora i slušala, da li se gospo¬ 
darica miče. Djevojka brzo skokne u sobu, nježno poljubi ruke, koje 
joj je Magdalena ususret pružila. 

»Jesi li dobro spavala,! sunašce, jesi li se lijepo odmorila?« 
u »Kakvo je svijetlo obasjalo moju sobu?« zapita Magdalena. 

»Nikakvo, gospodarice, moguće je prodro trag sunčanih zraka 
kroz kakvu pukotinu na zastoru.« 

»Sunčane zrake? Zar je već jutro?« 

»Jest, davno već je prošla četvrta jutarnja straža. Već je 
bijeli dan.« 

Kod tih riječi otvori Samaritana poklopce prozora od mirisne 
cedrovine. Jasno danje svijetlo prodre u taman prostor. Magdalena 
■opazi na sebi crnu haljinu. 

»Odakle mi ta neobična nošnja?« — Teškom se mukom dosjeti 
prošlih događaja. 

Samaritana sklopi ruke: »Oprosti, gospodarice, što smo. te 
tako spremili na počinak. Nijesmo se usudili da te skidamo, da se 
ne uznemiriš.« 

»Ah — zbilja ...« 

Svi događaji prošle noći uskrsnu naglo u Magdaleninoj, za¬ 
prepaštenoj duši. Ona rastrga haljinu na komade i baci je od sebe 
kao nešto nečisto i oskvrnjeno. Zagrne se zatim u bijelu tuniku, 
što je ležala kraj kreveta. 

»Brzo, Samaritano, pripravi mi kupelj, da se operem od 
svega zla«. 

Djevojka pripravno izađe. Sad istom Magdalena dođe k sebi 
i razabere, gdje je i što je s njom. Stalo joj se u srcu gaditi nad 
samom sobom. Šta je bila? ... a šta je od nje postalo? Neodoljivom 
snagom redaju se pred njezinom dušom slike njezina postepenog 
padanja, ona skoči i počne od muke plakati: »0 da mogu sve za¬ 
boraviti, o da mi je samo jedan gutljaj iz rijeke Lete, o kojoj pričaju 
Grci i Rimljani!« Ali ne, usijani žalac uspomena sve se dublje za¬ 
bada u njezin mozak i ona mora misliti, boriti se i trpjeti kao uto¬ 
pljenik, koji se bori s valovima. 

Nato joj padne na pamet, što je sanjala. To nije obični san 
bez značenja, to je poruka! Izmučena žena odahnu. I ako je nije 
više obasjavalo zagonetno svijetlo, ona ga je ipak osjećala u duši, 
a srce joj; se napunilo nadom, da će joj Tajanstveni, koga je 
vidjela, pomoći i da će je spasiti. 

»Ja moram brzo 'k njemu«, da ga zamolim, da mi dade ruho 
svadbeno,« šaptala je sama sa sobom. 

Međutim se vratila Samaritana i stala zbunjena i prestrašena. 

»'Kupelj je pripravljena, gospodarice«, započe ona,... »ali ti 
moram kazati..., da se u kući događaju neobične stvari. Marduka 
nema, svi robovi stoje sakupljeni u atriju i međusobno raspravljaju 
tako živo, da se ništa ne razabire od vike. Govori se, da je poslanik 
u svu zoru otputovao u Rim... da je dobio hitan poziv od cezara.« 

Magdalena se začudi nad tim vijestima... Legat je otputovao 
n Rim! I ne treba ga dugo vidjeti...« Nimalo je nije briga da 
sazna, zašto je otputovao, glavno, da je otišao. 

Ona ustane i pođe prema kupaonici. Samaritana je,pogleda, 
kao da bi joj još nešto htjela reći, ali kako na Magdaleni nije opazila, 
da ona to želi, odmah je shvatila, da su gospodaričine misli drugim 
stvarima zaokupljene i zato izvrši šuteći svoju služinsku dužnost. 

Poslije kupanja zatraži Magdalena zajutrak, pojede komadić 
kruha i popije čašu mlijeka, a onda se spusti u stolac za češljanje, 
gdje joj ropkinja započe rediti i češljati mirisnu kosu. Magdalena 
je pritom mehanički držala u ruci srebrno zrcalo, kao da promatra 
češljanje. Njezine su misli letjele u prošlost, a najedanput pogleda 
jače u zrcalo. 


Gledala je u njemu svoj lik, i malo po malo nestao je s njena 
lica sadanji izražaj zrele žene, njezino je lice dobilo okrugle mekane 
forme, njezine su oči postale djetinje, njezine su usne cvale nevi- 
nošću — iz zrcala gledala je u nju mala Mirjam, koja je u Betaniji 
sjedila uz ljiljane u vrtu i sanjala zlatne sne, ali je ono malo srce 
čeznulo za širokim svijetom, čeznulo, da se oslobodi sestre Marte, 
koja je iza majčine smrti upravljala kućom i bila veoma stroga. 
Često je Mirjam plakala u lozom obrasloj sjenici, kad joj Marta 
nije dopuštala, da se poput drugih djevojaka obuče i uresi, i kad je 
morala da radi bez odmora kao služavka... U jedan takav čas 
bio se k njoj u sjenicu došuljao legat i zadivio je svojim srebrnim 
oklopom i purpurnim konjskim repom na blistavoj kacigj. Njegove 
su oči gorjele... on joj je govorio o ljubavi, o slobodi, o sreći, o 
svim ljepotama i krasotama svijeta. Još iste noći pobjegla je s njim 
i očekivala zemaljski raj,... a šta je sada njezin život! ? ... 

»Jesi li zadovoljna, gospodarice?« upita Samaritana odmičući 
se, da uzmogne bolje pregledati djelo svojih ruku. 

Magdalena se tržne povraćena zbilji života — iz zrcala je 
nestalo male Mirjam. —i Mjesto nje gledala je sada iz zrcala sa¬ 
vršeno počešljana dama, a oko njezinih drhtavih usana gorko is¬ 
kustvo urezalo svoje brazde, a iz očiju joj se čitalo gorko razoča¬ 
ranje. Umorna odloži zrcalo. »Dobro je«, reče prijazno djevojci, a 
sama pođe prema prozoru, nasloni se na nj i zagleda se u daljinu. 
Mirisni jutarnji zrak dobro joj je prijao. Pogled s prozora bio je 
lijep i dalek. Samotna sanjarka razgleda najprije svoje vrtove, po 
kojima su se šepirili njezini paunovi. Zatim pomiluje očima plavu 
svjetlucavu površinu jezera, a napose joj zapne oko o bijele putove 
i staze, kojima je bio ispresijecan čitav kraj. Bilo ih je svakakvih. 
Jedni su bili široki i razrovani od kolnoga prometa, drugi uski i 
malo prometni te zarasli korovom; jedni se provlačili poput prašne 
zmije pustim mjestima nezaštićeni od sunčane žege, a drugi se opet 
neprestano savijali tražeći sjenovita mjesta i prolazeći uz bistra 
vrela. 

Magdalena je .danas sav taj; kraj promatrala osobitim osje¬ 
ćajem. Ti su joj se putovi činili kao slike raznih ljudskih života i 
ona je među njima tražila svoj put. I našla ga je! Taj je put izlazio 
iz jedne uske pećine, neko je vrijeme prolazio između cvjetnih vr¬ 
tova, a zatim je prelazio u osamljen put, s kojega je jezerska voda 
odnijela plodnu zemlju, a ostavila na njemu pjenu i korov, a ljudi 
su onamo, bacali smeće ... 

»Takva sam sada! Vrijedna da me odbaci svatko!« 1 uzdisala 
je Magdalena gorko. »Nekada sam mislila, da sam u ružinim 
baščama!« 

»Nema za me radosti 
Vječna je moja bol!« 

ponavljala je tužnu pjesmu. (Nastavit će se.) 

Borbom do pobjede. 

Zlatno večernje sunašce prodrlo je i u malu sobicu, pomilovalo 
mekane uvojke gđice Nade Rupešić. No kako još nije bilo vrijeme 
da se zakloni iza brda »Samac« ostalo je i dalje u sobici. Bilo je 
i ono radoznalo pa željno da sazna, u što li se gospođica Nada tako 
zamislila. 

Djevojka je imala u ruci pismo. Lijepo — elegantno pismo — 
potezi su odavali čvrstu mušku ruku. 

I dok je ona motrila ta crna pismena, srce joj je burno udaralo, 
oči sjale, lica gorjela, a duša bila strašni boj. 

Nada je bila otmjeno siroče. 

Fino uzgojena, naobražena — no bez roditelja i imovine. 

Tetka Marijana uzela je siroticu k sebi. No i tetka je živjela 
od male mirovine, koja je jedva hranila nju, pa se Nada morala 
brinuti sama za sebe. 

Ona je to rado činila. Bila je zahvalna Bogu i roditeljima, što 
su joj dali dobar uzgoj u jednome od naših katoličkih zavoda. Nada 
je sa sjajnim uspjehom svršila ispit iz glazbe. Neodoljivim čarom 
svirala je gusle i glasovir. Nije ni čudo, da je darovita učiteljica 
imala priličan broj učenica iz najboljih obitelji.. 

Poučavala je i Ijepušnu kćerku bogatoga tvorničara F. Sato¬ 
vima je često prisustvovala i gospođa F.,' koja je Nadu vrlo za¬ 
voljela radi njena čedna, a ipak otmjena vladanja. Mnogo puta 
pozvala ju je i na kućnu zabavu. Ona se rado odazivala, a kad bi 
gosti zaželjeli, kratila im vrijeme svojim guslama. 

Na tim zabavama upoznala se i s bratom gospođe F., mladim, 
poduzetnim industrijalcem. Njih je dvoje vrlo rado zajedno ča¬ 
vrljalo, sviralo, raspravljalo i igralo. Nada je sama jednom priznala, 
da su joj to bili najugodniji časovi. A sad? Eto kad se Vratila kući, 
pružila joj tetka pismo, što ga baš drži u ruci. 

Bogati industrijalac zamolio je njenu ruku. 

»Velika je to sreća, Nado«, rekla je tetka, »jer će rijetko kada 
bogataš uzeti sirotu djevojku, samo ...« 

Što ne doreče tetka, dovrši Nada, »samo kad on ne bi bio 
druge vjere.« 

To je bila pećina, o koju se možda imala razbiti Nadina sreća. 

Ona je bila uzgojena u religioznom duhu. Zna ona vrlo dobro, 
da sv. Crkva teško i nerado dopušta mješovite brakove, i to samo 
uz stalne uvjete. A već je i sama toliko puta čula, da nema prave 
sreće, ako je muž jedne a žena druge vjere. Što više imala je pri¬ 
like, da to i sama vidi davajući po kućama satove. 

Pa ipak. Borba je bila teža no što mislite. Pred njenim očima 
pomolila se s jedne strane vrlo. zamamna slika, koja ju je dozivala. 
Sa svojom naobrazbom bit će ona gospodarica ugledne kuće, zvi¬ 
jezda, koja će sjati i kojoj će se diviti, imat će auto, radio, pre- 

krasan glasovir, skupocjene knjige, sjajna remek-djela, mnogo slu- 
žinčadi, kretat će se u otmjenu društvu, odmarati u modernim svjet¬ 
skim kupalištima. 

Odbije li, eto druge slike: kiša, vjetar, snijeg., Ona se tura 
među svjetinom. Promrzla od studeni i vlage... Žuri se prašnom 
cestom ... Znoj joj curi s čela ... Trebalo bi, da se odmori malo ... 
Ali da! Ona je samo siromašna učiteljica glazbe. Od bogatih uvijek 
zapostavljena ... trpljena ... Dubok Uzdah vinuo joj se iz grudi. 
»Majko, oče, pomozite! Što da radim?« On će biti tolerantan, on 
neće dirati u moju vjeru, kako sam piše, javio se zavodljiv glas. 
»Gospodine, pomozi! Daj, da pravo odaberem,« zavapi tjeskobno, 
a niz lice polete joj krupne suze... , 

* 5 ,svoga pisaćeg stola izvadi malenu ukusnu kutijicu. Otvori 
je i dršćucom rukom uzme iz nje dragocjen križić. 

On joj je bio dvostruko draga uspomena, jer joj ga je darovala 
majka prigodom prve sv. Pričesti. Zato ga je čuvala kao zjenicu 
oka i vadila samo u teškim časovima. I opet biser-suze orose lijepo 
lice, ali bile su to sada suze ganuća. Sjetila se prve sv. Pričesti i 
toplih majčinih opomena u zadnjim danima njena života. 

»Dijete, dođe li kada čas kušnje, digni svoj .pogled k raspe¬ 
tomu Spasitelju i njegovoj žalosnoj Majci. Budi uvjerena, neće 
te ostaviti. Vjeruj majci, koja je toliko puta osjetila Božju pomoć 
i zaštitu. Moli, dijete, moli u kušnji, i duša tvoja neće stradati.« 

Nada se strese. Zar je to čas kušnje? Sigurno. 

Djeca će biti katolička... 

0 koliki su to obećali, a poslije? ... 

Majka mora da popusti. Radi mira. 

A ipak ona nema mira: Srce joj krvari... Zar je to sreća,, 
kojoj se mnoga nadala? ... Zar će ona za prolazno bogatstvo, za 
lažan sjaj prodati mir svoje duše? svoju vremenitu, a možda i 
vječnu sreću? Ne, ni za sve blago ovoga svijeta neće ona biti 
izdajica svoje vjere. 

Ona pritisne križić na svoje srce, pa na usne i žarko ga po¬ 
ljubi. Sva joj je duša bila u tome poljupcu. 

Kako je veselo skakutala između mame i tate, kad su ne¬ 
djeljom zajedno išli k sv. Misi! Bilo je lijepo — lijepo! 

A sad da ona ide jednim smjerom, a muž drugim? 

Ne i sto puta ne! 

Ona klekne pred svoj oltarić i vruća molba vine se k nebu. 
Molila je dugo i od srca. 

Što je Nada taj sat povjerila božanskomu Srcu Spasitelj'evu, 
nije nikad nitko saznao. Ali molitva joj je dala snage i jakosti. 

Kad se sastala opet s tetkom, rekla joj je veselo i odlučno: 

» Ja ću odbiti mladoga N. N. Stajalo me velike borbe, ali dragi Spa¬ 
sitelj i presveta Djevica pomogli su mi do pobjede. Sigurno su i 
moji roditelji molili za mene.« 

»Dobro si učinila«, reče joj tetka. »Bolje sada kratki boj i 
mala žalost, nego kasnije kroz cijeli život borba, a jad i žalost bez 
prestanka.« 

Ali ne boj se! Nad tobom lebdi blagoslov Božji i tvoje majke. 
Znaj, dijete, da je i ona jednom prebrodila istu kušnju kao i ti danas. 
Nikad nije požalila.« 

Sunašce je dosta saznalo. Bilo je vrijeme, da pođe na po¬ 
činak. Malo pomalo spuštalo se sve niže iza brda. Posljednji njegov 
trak još je jednom pomilovao i poljubio nevino čelo vrijedne dje¬ 
vojke, a onda se i on izgubio iz sobe. 

Dolom se stao šuljati večernji suton. 

* 

Tjedan dana mnogo se govorilo © čudnoj djevojci, koja je 
samo radi vjere odbila sjajnu partiju. »Da se to dogodilo prije pe¬ 
deset godina, ne bi se čovjek čudio«, govorile su jadne i plitke duše, 
»ali danas ... Nepojmljivo!« 

0 kako su ti bijednici zaboravili, da Božje i crkvene zapo¬ 
vijedi vežu danas kao i pred pedeset godina. 

Doskora se i to zaboravilo. Nadu su i dalje voljeli i cijenili 
kao vrsnu učiteljicu. 

Par godina iza toga udala se za jednoga profesora. Nije to bila 
sjajna partija kao prva, ali su oni imali zajednički biser sv. vjere, 
a ona je zalog trajne sreće i vjernosti. 


Naši mili pokojni pretplatnici : 

Benjamin Zeininger, Zagreb; Katica Logožar, Trnovec. — Pokoj vječni 
daruj im Gospodine i svjetlost vječna svijetlila im. Počivali u miru! Amen. 

Franjevački kolegij sv. Antuna s klasičnom gimnazijom u Varaždinu. Fra¬ 
njevačka klasična gimnazija u Varaždinu 'ima osam razreda, a samo četiri 
niža imadu pravo javnosti. U prvi razred ove gimnazije može da bude 
primljen učenik koji je svršio bar četiri razreda osnovne škole. Prema naređenju 
Min. prosvjete .mora svaki učenik osnovne škole prije prelaza u gimnaziju po¬ 
lagati prijemni ispit. — Ko želi polagati prijemni ispit na Franjevačkoj klasičnoj 
gimnaziji u Varaždinu, treba da pošalje molbu s krsnim listom i sa školskim 
svjedočanstvom najkasnije do 18. juna. Ako bude primljen kao pitomac Kolegija, 
označit će mu se dan ispita. Oni koji kane praviti prijemni ispit na kojoj drugoj 
školi s pravom javnosti, a žele da budu primljeni u Franjevačku klasičnu gimna¬ 
ziju odnosno u Kolegij u Varaždinu, neka pošalju svoju molbu najkasnije do 
10. augusta. Njihove svjedodžbe moraju imati na poleđini potvrdu o položenom 
prijemnom ispitu. 

Učenici moraju biti potpuno zdravi i djeca rimokat. roditelja.^ U nižim 
razredima plaća se za stan, hranu i školarinu 400 do 600 dinara mjesečno. Pred¬ 
nost imadu oni koji se kane posvetiti redovničko-svećeničkom zvanju. 

Franjevačku klasičnu gimnaziju u Varaždinu polaze samo on'i učenici,. koji 
su pitomci internata. Eksternista u ovoj gimnaziji nema. — Interesentima šalje na 
zahtjev Uprava kolegija potrebite upute. (Neka se pošalje marka za odgovor.) 

Rektorat Franjevačkog kolegija, Varaždin. 

NJEGA DJETETA. 

Njega dojenčadi. 

Umjetno hranjenje dojenčeta. Kod umjetnoga hranjenja dojenčeta imajmo 
;na pameti ove četiri stvar®: 

1. Količina hrane raste do trećeg mjeseca. 

2. Količina hrane ne smije prekoračiti jednu litru. 

3. Bez pravoga razloga ne smijemo mijenjati kakvoću hrane. 

4 Dojenče ne smije dobiti više od šest obroka dnevno. 

Kako valja postupati s kravljim mlijekom. Cesto nastaje pitanje, da li je 
dobro uzimati za dijete mlijeko samo od jedne krave, ili je bolje, ako se pomiješa 
mlijeko od više krava. Evo odgovora'. Ako vlasnik krave pazi na sve zdravstvene 
propise i kod krava i drži ih pod stalnom kontrolom 1 veterinara, dopušta se,.da se 
dijete hrani mlijekom jedne krave. Inače je pametnije, da uzimamo pomiješano 
mlijeko. Drugo je važno pitanje čistoća staje, Imade gospodara, koji na čistoću 
staje vrlo savjesno paze. Takovih gospodara nažalost kod nas ima malo. Naš 
seljak hoće gnoja, a da 'dođe d'o gnoja, ne mart za čistoću staje. Staja bi morala 
"biti čista, svijetla i zračna. Onda bi se mogli nadati dobrome mlijeku za djecu. 
Osoba, koja dbjd kravu, mora biti u čistom odijelu, opranih ruku do lakta i za¬ 
štićene glave. Posuda, u koju se dtoji, mora imati mali otvor, a nada sve mora 
biti čista. Cim se mlijeko pomuzi, odmah ga dobro i valjano procijedi, a onda 
napuni odmah kante, u kojima ćeš čuvati mlijeko do uporabe ili ga otpremi, 
komu ga prodaješ. Kad mlijeko stigne u kuću kupca, odmah ga treba skuhati. 
Prije toga je dobro, da ga kušamo, nije li kiselo. Dva su laka pokusa naj¬ 
običnija: 1. Uzmi malo mlijeka u jednu posuidicu i drži tu posudicu malo na pla¬ 
menu'. Kiselo mlijeko će se odmah zgrušati. Drugi pokus se čini alkoholom. U 
malu staklenku uzmi 5 com alkohola i 5 ccm mlijeka. Kiselo mlijeko brzo stvara 
pahuljice, a slatko ostaje nepromijenjeno. Slatko mlijeko ulij u čistu za to odre¬ 
đenu posudu i stavi na štednjak. Mlijeko za đje’ou smije samo da uzavri je 
2 do 3 puta i 'odmah ga odmatali, jer dugim kuhanjem ubijamo vitamine u njemu. 
To su za djecu veoma potrebne 'tvari u mlijeku. Ako ih nema u dječjoj hrani, 
dijete će nam oboljeti od t. zv. bolesti — avitaminoze. Prema dječjoj dobi se 
mlijeko razređuje dodatkom, koji je liječnik odredio. Zatim se napuni 6 do 7 
bočica, začepe se i odnesu do uporabe na hladno mjesto'. 

Bočice i natučak. Bočica za mlijeko neka je s okruglim dhom', da se lakše 
opere. Domaćica je ne smije za ništa drogo upotrebljavati' osim za mlijeko. Iza 
obroka se ostatak mlijeka baci, bočica se napuni mlakom vodom i dobro' opere. 
Za temeljito pranje bočica treba dvije posude. U jednu metni toplu vođu i sode, 
a u drugoj se isplahnjuje. Tek sada se bočica iskuba. Novi natučak probođemo 
užarenom iglom, iskuhamo ga u maloj posudi i spremimo u određenu malu kasetu, 
da se ne zapraši. Natučak iskuhamo jedanput na dan i odmah spremimo u kasetu. 
Kad se dijete nahranilo', isplabnimo natučak mlakom vodom, umotamo u malu 
čistu krpicu i spremimo u kaseto. Ne valja, što se radi u nekim obiteljima. Kada 
naime dijete zaplače, dadu mu sam natučak ili onaj posebni t. zv. »Fopper« da 

ga ušutkaju. Takav natu'čak je često izvor i 1 preirosae bolesti za dijete. On pada 
na pođi; ©nečisti se, a kad ga dijete drži u istima, sjedaju na nj muhe. Pogotovu 
je nezdravo, kad ga odrasli prije nasilne, a onda djeteta dadu uf usta. 

Kako se kod nas patvori mlijeko? Na razne načine. Na-jnedužniji postupak 
je taj, da mlijeku dolijevaju vode ili oberu vrhnje. No opasnost prijeti 1 ma- 
lišima, kad im se dade mlijeka, kojemu je mljekar dodao sode, brašna ili gipsa. Od 
ovih primjesa može dijete dobiti proljev, tako zvanu: dječju koleru ili otrovanje. 

Dijete može mlijekom dobiti i zarazne bolesti, tako na pr. tifus, tuberku¬ 
lozu, slinavku, šap, crni priš't i druge bolesti Zato je vrlo važno daj uvijek 
znademo, kakove su domaće prilike ondje, otkale dobivamo mlijeko. Dobro bi 
bilo, da se mljekare, a i sve ome osobe, koje dolaze u dodir s mlijekomi, makar 
prisilno pregledavaju. Tim pregledavanjem‘našli bi se nosači i sijači klica tifusa, 
tuberkuloze i drugih bolesti. 

Nek je svašta. 

To je požrtvovnost. O. Wintz iz Družbe Duha Svetoga, rođen u El-za-su, 
posvetio se kao misionar službi gubavaca u Senegalu. Godine 1929. zarazio se 
sam tom bolešću i vratio se u domovinu, da ondje prije ozdravi. Dugo je vremena 
bio posve odijeljen od ljudi: nitko, pa i najbliži njegovi prijatelji i znanci nisu 
smjeli k njemu. Sada je napokon sasvim ozdravio, a čim' mu se vratilo zdravlje, 
opet je zaželio da se vrati u misije. U to mu stigne vijest, da je umro duhovnik 
gubavaca na Antilskom otoku La Desorada. O. Wi.ntz, ma da se tek izliječio od 
gube, ma da mu je šezdeset godina, zamoli, da sad njega pcšlju na otok La 
Desorada, -da on preuzme službu duhovnika kod gubavaca na tom otoku 1 . 

Novi svetac naših dana. Na Duhove je Sveti Otac Pijo XI. proglasio svetim 
priprostoga jednoga kapucina, brata laika Kbnrađa. Rodio se Konrađ 22. prosinca 
1181)8. u Parzhamu, a umro je 21. travnja 11894. u kapucinskom samostanu u Alt- 
ottiingu u Bavarskoj. U kapucinski red je stupio, kad je već navršio trideset jednu 
godinu života, a 4. listopada 1892. položio je svečane zavjete i tako postao re¬ 
dovnik. Brzo iza toga bude određen za vratara samostana u Al-tottingu. U 
Altot-tingu, u kap-ucinskoj crkvi, je Marijino proštenište, najglasovitije u cijeloj 
Njemačkoj. U toj se crkvi Ispovjedi i pričesti na godinu poprijeko više od 1 tri 
stotine tisuća ljudi. Jasno je, da služba vratara u tom samostanu nije baš laka.. 
Za vratara je ta slfižba- neprekidni rad, a Konrad, koji je već u muževnoj dobi 
ostavio svijet, da u tišini i samoći samostanskoga života služi Bogu, tu je bio- 
u neprestanom dodiru sa svijetom. Ali Bog je njemu odredio, da mu baš u toj 
službi služi, i Konrađ je njemu služio. Znao je, da Bog baš to od njega traži i on 
je kao vratar htio da vrši njegovu volju i on- ju je vršio preko četrdeset godina, 
-i u toj službi postao je svetac. 

Kad je na Duhove ponizni -taj priprosti kapucin bio proglašen svetim 1 , bilo 
je nazočno četrnaest njemačkih biskupa- i -dvanaest biskupa iz kapucinskoga reda, 
a i od roda svečeva je bilo kod te svečanosti pet sinovaca i nećaka svečevih. 
Kod ove svečanosti rekao je u svom govoru Papa i ove riječi: »Neka pred svim 
očima svijetli -ova ponizna slika i o-vaj život, kako čovjek bude svet, kako ga. 
pokazuje čedan ovaj ibrat kapu'cin. Neka njegov život -pouči sve one, -koji se trude 
obnoviti običaje poganstva, koji se trude zabaciti i pobijati kršćanske istine, koje 
jedine mogu čovječanstvo dovesti do kreposti, kulture i do pravoga napretka« 

U cijelom ovom procesu za proglašenje Komada Parzhamskog-a svecem, 
zanimljivo je i ovo: 

Dne 20. svibnja 1924. je sveta kongregacija obreda u Rimu odlučila, neka 
se počne apostolski proces, da se kapuciinski brat Konrad iz Parzhama proglasu 
svetim. Dne 20. svibnja 1930. je u nazočnosti Pape Pija XI. bila- odlučna sjednica 
kongregacije obreda, u kojoj su bila .priznata čudesa, što su: se dogodila na za¬ 
govor blaženoga Konrada. Dne 20. svibnja- 1934. je bio s velikim slavljem u crkvi 
sv. Petra u Rimu blaženi Konrad proglašen svetim. Od početka dakle procesa, 
da se kapucinski brat Konrad proglasi svetim, pa do samoga proglašenja svetim 
prošlo je 10 godina, a od smrti Konrađove (21. travnja 1894.) <to početka biskup¬ 
ske istrage o svetosti njegova- života, koja- se započela 21. travnja 1-914, prošlo- 
je točno 20 godina. 

223 



Zahvalnice. 


Bugojno: Upravo- pred dvije godine zamolio sam šv. Josipa za pomoć i 
zagovor kod Boga. On me uslišao i željeno sam postigao-, I sada u bolesti moje 
supruge zamolio sami opet njegovu pomoć. J on me uslišao. Sv.. Josipe, hvala Ti 
od srca na đosađanjim udijeljenim pomoćima. Ferdinand Duić. 

Zagreb: Oboljela sam od u-pale p-o-rebrice. Odrediše da idem k liječniku. 
Počnem devetnicu sv. Maloj T-ereziji od Djeteta Isusa. Obećam', da 6u se za¬ 
hvaliti u Glasniku sv. Josipa, ako ozdravim-. Treći -dan bilo mi je bolje, deveti 
dan devetnice posve ozdravim. Sada ne osjećam više nikakve boli. Ozdravila 
sam bez zemaljskoga liječnika. Hvala i slava sv. Te-reziji i sv. Josipu -po sto 
puta. - S. M. 

Zagreb: Imala sam velike neprilike u gospodarstvu. Počnem devetnicu! u 
čast sv. Josipu i obećam, da ću se zahvaliti u njegovu Glasniku. I gle čuda! Na 
svršetku devetnice bilo je bolje. Još obećam, d-a ću njemu u čast moliti svaki d'an 
dok se to- svrši jedan Očenaš, Zdravum-ar.iju i Slava ocu i jedan uzdah. Sve- se u 
miru i slozi svršilo i uredilo. Srdačna hvala sv. Josipu! T. T. 

Satnica: Prošlo je već par mljeseci, -što sam obećala javnu zahvalu nebe¬ 
skim zagovornicima. Uslišali su moje molitve i molbe u raznim duševnim i tje¬ 
lesnim potrebama. Sretno sam položila ispite, preboljela sam veoma tešku i 
-infek’ciozmi bolest — gnojnu upalu usne šupljine, kod koje su i sami 1 liječnici 
izgubili nadu. Nebeski moji zagovornici, a napose sv. Terezija od Maloga Isusa, 
pomogli su. Trebala sam da nastupim mjesto, gdje je sv. Miša samo par puta 
u godini, a do župne crkve ima -8^10 km. 1 ovo je sv. Terezija- otklonila od mene. 
Zahvaljujem mojim zagovornicima na mnogim milostima. Hvala sv. Josipu, Bož. 
Srcu Isusovu, Nebeskoj Majci Mariji, sv. Franji, sv. Tereziji od 1 Maloga Isusa! 

Štefica Guštak. 

Zagreb: U jednoj velikoj nevolji u-tekoh se Majci Božjoj da mi isprosi u 
Boga, da se stvar povoljno riješi. 1 Ona mi je pomogla kao i uvijek, kada sam 
;se utekla Njenom svetom zagovoru. Zahvaljujem od srca na svim primljenim 
milostima. Branković Anica. 

'Prolog: Bilo mi je dijete bolesno i majka ležala od neizlječive bolesti. Či¬ 
tajući u Glasniku sv. Josipa zahvalnice, potaknuo je i mene sv. Josip i ja stanem 
moliti đevetmicu. Dijete sasvim ozdravilo i majci -mnogo lakše. Neizmjerna hvala 
.sv. Josipu na tirh milostima. 

Zagreb: Imala sam teškoga bolesnika, koji je već dulje vremena bolovao 
od tuberkuloze. Nikakve nade nije bilo, da će ozdraviti. Duša njegova bila je u 
još go-rem stanju smrti'. Kako- sam priznaje, nije se ispovijedao više od dvadeset 
godina, fc tomu je izgubio 1 i vjeru. Uza sv-e moje nastojanje bolesnik je odbijao 
sv. Sakramente. Da se dobri Bo-g smiluje duši -ovoga nevoljnika, utekla sam 1 se 
biskupu Lan-gu. Obećala 1 sam, da ću -se javno zahvaliti, ako- mi molba- bude usli¬ 
šana. Već treći dan bolesnik zamoli sv. Sakramente. Lijepo se ispovjedio, -pri- 
česti-o, primio sv. Popudbinu i blago- u Gospodinu preminuo. Hvala dobrome 
Bogu i biskupu Langu. Sestra milosrdnica. 

Osijek: Svetome Josipu hvalim od svega srca, što je pomogao kod teškog 
ispita, koji sam po njegovu zagovoru sretno položila. I za druge mirlosti po i n] jF u 
dobivene zahvaljujem od srca 1 . ’ 

Kobaš: Zahvaljujem sv. Josipu za veliku milost. Bila sam u u '“’ 

a sad sam- napravila novu. U početku sam obećala da 6u , s e la-viio zahvakti za 
to izvanredno djelo, koje sam izvela nenadano, Jos jednom topla hvalaJosipu. 


Darovi. 

Darovaše za proširenje i fond Glasnika sv. Josipa: J^ Bacam, Odžak <1, 

. Velec. Župski ured, Komiža 96 d; Obitelj Šteg, Buenos Aires 85 d,P. Bene, 
Pritoka 55 d; T. Špo-ljarić, Osijek 50 d; M. Župan, Celje 50 d , 0. f a b 

greb 50 d; I. Še-pić, Zemun 30 d; P. F-ra-njevic, Zagreb 30 d - r - Merk >. 

£&£ /dj L f ,rui Tjgf 

Oallesburg 16 * N. N., KMrrmlca K gg^ „ d; 

rflfS **£»&%%% »t v: t. 

sst 11 ti 

T Meli R,[evf5 df A Aml Zagreb J đ; S Muler, Zem.n 5 dl M. Jmm, 
Zagreb 5 d- Mi. Tuiala, Poljana 5 d; B. Božić, Vinkovci 3 d. 

Za K uh sv. Ante darovaše: N. N„ Leskovac 117 d; M. Stnčak, Zagreb 5 d. 
Za crkvu I; Josipa n Teslicu: S. čašulić, žednik 20 d; N Sostarić. Sv. 
Ivan Zelina- 20 d; Lj. Leština, Uvaly 85 đ; M. K-irasic J-osipdol 20 ^ 

Razne svrhe: K. V., Zagreb, za siro ^. d , Q , r , e ° bu ' za D- 0 m’sv. Josipa 

mS Ć u Z He D rc”gomni Te iO Z d'! e f. Šp-otiarić, Osijek, za cvijeće sv. Josipu 10 d; B, 
Odić, Čakovec, za siročad -u Leskovcu- 50 d. 

Sv. mise: J. V. Kauzl-a-ricli, Roslyn. „ , „ j,. p w 

Za Društvo sveudiljnog klanjanja: ° bl ^ t ° c ’di- R. N„ Virovitica za 

B. Odić, Čakovec 50 d; M. Bimbi 

10 d; N. Kovačić, Gjurgjeva'c 20 d._._ 

»Vuk u ovčjoj koži« «luma to g »Drušdvemf pozornice«, 

sipa Andrića. Za sama muška afena W dinara, 

svezak 10. Zagreb, Trg Kralja rinhnnvoliačka gl-uima dobila novi 

Ovim je igrokazom naša P-u-cka, t i VTSno g pučkog pisca. Naročito 

i izvorni rad dobrog poznavaoca hrvatsi g }m pj-etstavlj-ačima, za koje je 
je -ova gluma rijedak prilog namijenje £ narodnim- jezikom-, 

osobito teško naći valjam komad. G ^ m z J a e b ti ređa telju suvišnih muka, tedenca 

0 propagandi za dobru štampu. - 

Vlasnik: Samostan milosrdnica “.^^^urednfk^r." Josip Vončarić. — Tisak 

Marinović, Kamauiova 16. 



Knjige. 

VELIKI IZBOR NAJBOLJIH MOLITVENIKA: 


Sv. Angjeo Čuvar. Za mladež. Molitve i pjesme. 192 stranice. Tvrdo uvezati. 

Cijene: 10, 12, 15 i 20 dinara (različiti uvezi). 

Isus prijatelj malenih. Za dječake ili d-jevojčice. Molitve i pjesme. 304 stranice. 
Tvrdo u platno vezan, 9 dinara. 

Oče naš. Za mladež. Priredio Božo Milanović, svećenik u Istri. 62 stranice. 
Tvrd-o u platno uvezan, 7 dinara. 

Slava Presvetoj Krvi Isusovoj. Napisao- biskup Lang. Promatranja i vjenčić moli¬ 
tava. 96 stranica. Naslovna slika u bojama, 5 dinara. 

Slava Marijina ili Majka Božja od milosrđa. Napisao sv. Alfonzo de Liguori. Pre¬ 
veo i molitve pridodao biskup dr. Lang. 536 stranica. Tv-rdo u platno vezan, 
20 dinara. 

Zdravo Marijo. Za štovatelje BI. Di. Marije priredio M-sgr Matija Seigerschmieđ, 
župnik u Maniji Bistrici. Molitve i pjesme. 544 stranice. Tvrdo uvezan. 
Cijene: 30, 35, 40 i 55 dinara (koža). \ 

Rajski cvjetovi. Sastavio svećenik VI. Bakotić, a novo izdanje priredio Dr. Dra¬ 
gutin Hren. 320 stranice. Molitve i pjesme. Tv-rdo u platno vezan. Cijene: 
25, 40 i 60 dinara. 

Idite k Josipu. Priredio Dr. Dragutin Hren. Razmatranja-, pobožnosti, molitve 1 
pjesme. 384 stranice. III. izdanje. Cijene: 20 dinara (platno); 30 dinara 
(zlatorez) i 60 dinara (koža). 

Vrata nebeska. Za starije, sa krupnim slovima. Priredio Dr. Petar Vlašić. 264 
stranice. Molitve i pjesme. Oi-jene: 20 dinara- (platno); 30 dinara (zlatorez) 
i 60 dinara (koža). , , IT . Vl . 

Novac valja unaprijed doznačiti (na ček broj 33.848). U ime poštarine 
treba dodati kod manjih molitvenika do 10 dinara 1- dinar, a kod većih, čija je 
cijena preko 10 dinara, 2 dinara po komadu-, — Narudžbe se izvršuju isti dan, 
čim stigne novac. Knjižara »Narodne Prosvjete«, Zagreb, Kaptol 29. 

Važno za majke. Već se odavna osjećala potreba d-a se negdje na mo-ru 
otvori oporavilište, gdje bi djeca — pojedince ili u kolonijama — mogla za 
vrijeme praznika ili u kojegod doba godine uživati slobod-u, more, su-nce i čisti 

Želja- mnogih, osobito majki i odgojiteljica, -sada je oživotvorena. Između 
Su-tivana i Supetra na otoku Braču, u prekrasnom zalivu nazvanom »Vela Luka« 
nedaleko Splita diže se bijeli poput snijega, posve novi »Dom- od Zdravlja« 
usred borove šume, u miru i tišini. 

Oporavilište je vlasništvo i pod upravom Družbe zagrebačkih 
sestara milosrdnica, kojima svaka može povjeriti svoj-u- žensku djecu. 
Djeca-, djevojčice, kao i odrasle gospođice i gospođe naći će tu- zdravlje i život, 
a neće biti izvrgnute nemoralnim prizorim-a, koje nažalost pružaju kupališta. 

Sve informacije glede primanja u oporavilište daje i na zahtjev šalje pro¬ 
spekte uprava »Doma Gospe od Zdravlja« Vela Luka, Supetar, 
Brač, Sezona za ljetovanje je tu, pa se treba što prije prijaviti da me bude 


picivaonu. „ .. •• j 

Najnoviji roman Jagode Truhelke. Prigodom 70. godišnjice ove vnjedue 
hrvatske književnice izdala je Knjižnica Dobrih Roma njezino naj-novije djelo: 
»Zla tko«. To je roman o smionom- i razumnom d-ječa-ku-, koji je imao tri 
»majke«. Kad mu- je umrla majka, koja ga je bila postala-, dobio je maćehu-, 110 
uto je ii dozna-o, da njegova prava majka živi negdje u Bosni, te bježi iz Zagreba 
u potragu za pravom svojom majkom. Mnogo je Zlatko doživio na tome svom 
putu 110 konačno mu je uspjelo naći pravu majku, pomoći joj, da se riješi du¬ 
ševne bolesti, koju- joj je rat zadao, i stvoriti njoj i sebi sretnu egzistenciju. 
Zlatko je pronašao i svog pravog oca, no on je tuđinac i živi u tuđini s jednom 
drugom ženom, koju je na povratku iz rata uzeo. Takvog oca- lako je Zlatko 
prežalio jer je u dobroj svojoj majci našao- sve one nježnosti, koje može tražiti 
od svojih roditelja iedno dijete. — Spisateljica je cijeli sadržaj obradila posebnom 
ljuba vi i stilom-, koji je njoj svojstven. Taj roman spada medu njezina najbolja 
djela i sigurno je akvizicija za noviju našu- književnost. Rad-o će ga. pročitati. 1 
stariji i mlađi s interesom i posebnim čuvstvenim raspoloženjem-. Cijena- inu je 
30 dinara (uvezanom 40 dinara), a naručuje se kod Knjižnice Dobrih Romana, 
Zagreb, Trg Kralja Tomislava 21. .. .. . , 

Lijepe umjetne kipove i slike za crkve i kapele dobijete najjeftinije Kod 
•kipara P. J. J a r m, Gundinci 438, p. Vel. Kopanica. 



Mjeseca srpnja 1934. slavi se u Crkvi katoličkoj: 

1. N. — 6. po Duhovima. Evanđelje: Isus nahrani 4.000 ljudi. Mk. 8, 

1 — 9 . — Presveta Krv Našega Gospodina Isusa 
Krista. 

2 . p. _Pohod bi. Djevice Manije. Spomen kako je_ Majka 

Božja pozdravila sv. Elizabetu, a na njezin pozdrav očistio se 
sv. Ivan Krstitelj od grijeha istočnoga još prije rođenja. 

3 . u. — Heliođor, biskup, znamenit radi učenosti i svetosti. ® 

4. S. — Udalrik, biskup u Augsburgu. . , . 

5 . C. — Cir.il i Metodije, slavenski apostoli u 9. vijeku. (Bogdan). 

6. P. — Izaija prorok. (Nedjeljka, Miiroljub). 

7 s — Vilibald, brat sv. Valburge, a sin englesko-gotskoga kralja 
sv. Rikarda. Pomagao je svome ujaku sv. Bomfaciju propo¬ 
vijedati sv. vjeru u Njemačkoj. Umro je g. 786. 

8. N. — 7. po Duhovima. Evanđelje: čuvajte se lažnih proroka. Mt. 7, 

15 —, 24 . _ Elizabeta, kraljica portugalska. 

9. P. — Breko, biskup. 

10. U. — Sedmero braće, sinovi sv. Felicite, koja je i sama slijedila 
djecu svoju u mučeničkoj smrti. — Amalija, djevica. Ljubica. 

U. S. — Pijo I. Papa, koji je za progonstva Antonina, Pija. i Marka 

Aurelija umro mučeničkom smrću. • 

12. Č. — Ivan Gvalberto, fiorentis'ki plemić, koji sveto umro g. 1.093. 

13 . p. _ Margarita, djevica i mučenica. (Biserka). 

14 S — Bonaventura, franjevac ii biskup, kardinal, naučite!) sv. Crkve, 
umro je g. 1.274. u Lionu, kamo je došao na crkveni sabor. 

15. N. — 8. po Duhovima i mlada. Evandenje: O nepravednom upravi¬ 

telju. Lk. 16, 1—9. Henrik (Hinko), car njemački. 

16. p. _ Majka Božja Karme Is ka. Spomen, kako je bi. Gospa 

dala Simonu Stoku sv. škapular. 

17. U. — Aleksij, priznavalac. — On je potajno ostavio roditeljsku kuću 

d onda hodočastio k najglasovitijim' crkvama svijeta, te se 
nakon 17 godina vratio i kao nepoznati prosjak proboravio u 
svoga oca drugih 17 godina. (Branko). 

18. S. — Kamilo Lelis, utemeljitelj reda milosrdne braće. (Miroslav). 

1 , 9 . C. — Vinko P a ui 1 s k ii, ispovjedni k, otac bijednika i sirota. 

Umro g. 1660. Njegovi redovi: Lazariste i Sestre milosrdnice 
još i danas nastavljaju njegovo djelo ljubavi k bližnjemu. 1 

20 . p. _ Hij a prorok. — Jeronim Emiliijan, veliki prijatelj siromaha, a 

napose zapuštene djece. 

21. S. — Danijel prorok. — Prakseđa djevica, mnogo je pomagala pro¬ 

gonjene kršćane raznovrsnima djelima ljubavi. (Danica, Olga). 

22. N. — 9. po Duhovima. Evanđelje: Isus plače nad Jeruzalemom. Lk. 

19 , 41—47. — Marija Magdalena, pokornica. 

23. P. — Ajjolinar, uičenik sv. Petra, biskup u Raveni. 

24. U. — Kristina, djevica i mučenica. 

25. S. — Jakov Stariji, apostol. 

26. Č. — Ana, majka bi. Djevice Marije, uzor kršćanskim majkama. ® 

27. P. — Pantaleon, mučenik. (Ljerka, Zlatko). 

28. S. — Nazarije, Celzo, Viktor i Inocenc, mučenici za sv. vjeru u 

I. vijeku. 

29. N. — 10. po Duhovima. Evanđelje: Farizej i carinik. Lk. 18, 9—14. 

Marta, djevica, sestra sv. Marije Magdalene i sv. Lazara. 

30. P. — Abđon i Senen, Perzijanci, mučeni u Rimu za cara 1 Decija. 

31. U. — Ignacije Lojola, vitez španjolski, utemeljitelj Družbe Isusove. 

(Isusovci). — (Vatroslav). 



